Alcalá de Henareseko Zinemaldirako kartela. 1989\nIvan Zulueta Párpados filmatzen. 1989\nMarisa Paredes eta Eusebio Poncela, Párpados filman. 1989\nArrebato. Aldizkari baterako iragarkia. 1980\nMi ego está en Babia. Film laburra. 1975\nIvan Zulueta (Ivan Izugarriz mozorrotua) eta Jaime Chávarri (Aliziaz mozorrotua), mozorro festa batean. 1966.\nPedro Olea, Ivan Zulueta, Manolo Velasco, Jose María Iñigo. 1968\nNoé boutiqueko erakusleihoa. Donostia. 1971\nRobert Peack-en kartela\nIvan Zulueta. 1965.\narriskutsu bizitzen, arriskutsu filmatzen\nIZ: Badira gauzak, bizitza gehiago, denbora gehiago, denetik gehiago edukiko banu, gustura ukituko nituzkeenak…\nDonostiako Koldo Mitxelena Kulturunean erakusketa grafiko-plastikoa. DV Galerian polaroiden inguruko esplorazio gaur-gaurkoak. Antzoki Zaharrean, telebistarako eta zinerako egindako bere lan guztia erakusten duen maratoia. Bere filmak digitalizatzen dituzte. Lagunekin, pil-pilean dauden pelikulei buruz eztabaidatzen du: Lars von Trierren Dancing in the Dark, Baz Luhrmannen Moulin Rouge eta David Lynchen Mulholland Drive. 35 milimetrotan filmatutako Frank Stein eta Masaje (1972) laburmetraiak nazioarteko hainbat zinemalditan proiektatzen dira. Ocho y Medio zine liburudendak Arrebato (1979) eta Leo es pardo (1976) filmen gidoiak argitaratzen ditu Espiral bildumaren barruan.\nIvan Zulueta, Villa Aloharen aurrean. 2002\nStanley Kubrick eta 2001: una odisea en el espacio filmaren omenezko kartela. Zinea egiteko premia eta ezinegona azaleratzen ditu. Zenbait ekoizle gaztek hitza hartzen diote. Pilar Sanchezen lan estimagaitzari esker (bera da askoren ustez Ivanen “ordezkaria lurrean”), Zulueta kartelgilearen lanak berreskuratzen dira.\nEl tercer hombre bezalako klasikoak berriz ematen dira, Ivanena da kartelak egiteko ardura. Marlene Dietrich omentzen duen bilduma bideografiko baterako kartela. Amnistia Internacionalentzako kartela. Miguel Albaladejoren Ataque Verbal eta Jose Luis Borauren Leo ilustratzeko kartelak. Gasteizko Bideo Jaialdian eta Castelloko VI. Bideogintza Amateur Astean omenaldia. 1999ko abenduan, TVEk Arrebato programatzen du. Espainiako zine eskoletako ikasle guztiek badute hurrengo egunean zertaz hitz egin.\nDonostiako Zinemaldiaren barruan Arrebato proiektatzen da. Astoria zine-aretoa lepo dago. Bertara bildutako ikusentzuleek Ivanek zirriborratutako orrialde batzuen irakurketa entzuteko aukera dute. Drogaz, zineaz eta bere filmeko pertsonaiei buruz itzulingururik gabe mintzo da zirriborro horietan.\nUrte basatiak, ilunak. Heroina urteak. Bere lanak alboratuta utzi ditu. Erritmoa falta du, kanpoan nahiz barruan. Ez du arkatz bat bera ere hartzen. Ez du marrazten. Zinea ikusi ere, nekez. Ez du musikarik entzuten… Torontoko zinemaldian agur eta ohore egiten diote. Antonio Ribellesekin elkarlanean idatzitako gidoia martxan jartzeko hamaikagarren ahalegin desesperatua.\nTVEren Crónicas del mal serierako atal bat filmatzen du. Ritesti jartzen dio izenburu. Fideltasun ezak, mendekuak eta maitasunaren kondaira sukartsuek hartutako istorio bat da. Bere ateak gauez baino irekitzen ez dituen gozodenda bateko koadro maltzurrak dira bertako tentazio nagusia. Azken trena galdu duten bidaiariei aterpea ematen dien gozodenda bateko misterioa…\nAlcala de Henaresko Zinemaldiak Ivanen obraren zati handi bat berreskuratu eta Carlos F. Herederoren Ivan Zulueta, la vanguardia frente al espejo liburua argitaratzen du. Valentzian ere, kartelgile bezala egindako lanak omentzen dizkiote Pausas de papel izeneko erakusketan. 1989ko irailaren 28an, TVEk Párpados ematen du lehen aldiz.\nLuis Eduardo Autek Delirios de amor saileko atal bat egitea proposatzen dio. Autek berak, Felix Rotaeta, Adolfo Arrieta edo Emma Cohen bezalako errealizadoreek parte hartzen dute maitasun istorio urbanoz osatutako sorta honetan. Zuluetak hamaika aukera eta jolas darabiltza esku artean gidoiaren zirriborroetan. Gauguin, Van Gogh, denbora traizionatua eta eskubete izenburu iradokitzaile: Devora Dora, Selva-acción… Tartean da ispiluaren bestaldetik ikusitako Gran Vía baten irudia, eta baita behin eta berriz errepikatzen den esaldi indartsu bat ere: “ez naiz ezeren jabe, ez dut deus zeharkatzen, ez dut amestutako objekturako biderik…”. Ivanek, muntaiaren eta eszenaratzearen aukera guztiak muturreraino ustiatzen ditu. Gauza bera egiten du Alvaro Cárdenasek konposatutako musikarekin ere. Soinu banda nahieran erabiltzen du, bere sentituko duen talde tekniko bat biltzea amesten duen bitartean…\nSasoi basati gehiago. Sasoi ilun gehiago. Baina amildegiaren ertzean liluratzeko sasoia ere bada. El pecador impecable (Augusto M. Torres, 1987) eta El arreglo (J.A. Zorrilla, 1983) filmetarako proposatzen dituen kartelak atzera botatzen dizkiote. Aldiz, Laberinto de pasiones (Pedro Almodovar, 1982), Entre Tinieblas (Almodóvar, 1983) eta ¿Qué he hecho yo para merecer esto! (Almodóvar, 1984) filmetarako egiten dituen lanek harrera ezin beroagoa jasotzen dute, bai publikoaren aldetik, bai bildumatzaile eta adituen aldetik ere. Jendeak Zuluetaren maisuak ezagutzen ditu bere kartelen atzean: Bass, Mac, Jano…\nArrebato filmari esker, hainbat zinemaldi ezagutuko ditu. Vittelera bidaiatzen du. Baita Chicagora ere, Carlos Astiarraga, besteak beste, filma ekoizlearen anaia denarekin). Tesauro ekoiztetxeak beste film luze bat egiteko proposamena luzatzen dio. Inoiz filmatu izan balitz, The end izenburua edukiko zukeen, agian. Urtebete pasa zuen musikal urbano bat izan nahi zuen gidoi hau idazten, Damian Iradierrekin elkarlanean. Hainbeste zainketa eta sikriatatan ibilita, Ivanek bertan behera utzi zuen azken unean egitasmoa, aldarean zain duen neska-laguna maite ez duela ohartu eta berarekin ezin ezkon daitekeela bat-batean konturatzen denak bezala.\nBeranduago edo aldi berean, auskalo, ezinezkoak bezain lilugarriak diren tituluekin egiten du amets: Lalo Lelo y Lola Lela, Criaturitas de Dios, Te la ví en Tel Aviv, Que duermas con tu apetito, De mentes locas, Rosemary´s Bamby… Sekulan santan existituko ez diren filmetako tituluak…\nIrudiaren enigmaren inguruko beste esplorazio bati ekiten dio. Polaroid argazkien abentura. Bat-bateko irudia lortzearen plazerra. Mugitzen den irudi geldia. Edo alderantziz da, akaso? Plaza Españako bere apartamentuan, hozkailuko izotza lurrean barna hedatzen da. Glaziar horretan, Ivanek panpina batzuk jartzen ditu. Argazki makina, lekuko.\n1980ko ekainaren 9a. Arrebato filmaren estreinaldia, Madrilgo Azul zineman. Gaua luzea izango da. Gonbidatuetako zenbaitek Segurtasunerako Zuzendaritza Nagusiaren egoitzan amaituko dute. Ezinbesteko aldizkaria den Fotogramas argitalpenak ezin izan du filmaketaren berri eman, epe horretan kalera ateratzeari utzi diolako. Madrilgo eta Bartzelonako estreinaldien artean igarotzen den tarte luzea dela-eta, Zuluetaren filma izango da Espainiako hiriburuan Fotogramas de Plata sarietarako boto gehien jasoko dituena. Ez ordea Katalunian. Hurrengo urtean, Bartzelona guztiak ematen dio botoa, baina garaiz kanpo: Madrilgo epea pasa da. Honenbestez, ez du inolako saririk lortzen. Hala ere, Mystfest misteriozko zinemaldiko pelikularik onenaren sarian finalista izango da eta 1982an kritikaren saria eta gidoirik onenaren saria lortuko ditu Fantasporton, Oportoko fantasiazko zinemaldi mitikoan. Cannes eta Berlingo zinemaldiek berriz, atzera botatzen dute filma, muturrekoa eta terminala delako, nonbait. Kritikei dagokienez, gutxi dira bere garaian filma ulertzen dutenak: “Ivan Zuluetak izugarri maite du zinea, obsesiboki, baina maitasun hori ez da joan-etorrikoa”.\nFilmaketa maitasun eta gorrotozko istorio egiazko eta joan-etorrikoa izan zen, ordea. Senak ohartarazi zien batzuei, baina ohartarazi ez zien haientzat ere, bigger than life izan zen filmaketa hura. Usteak uste eta kondairak kontrakoa dioen arren, jo eta ke lan egiten zuten. Zenbait egunetan, Ivan berrogeita hamazazpi planoko plangintzarekin ailegatzen zen filmaketa lekura, eta filmaketetan arrunki gertatu ohi denaz bestalde, baita guztiak errodatu ere…\nUrte marokoarrak. Ibizako urteak. Lagunek gabonetako zorion-txartel arriskugarriak jasotzen dituzte, “terry bols” erabatekoak. Azido urteak dira. Berlinera joan eta Berlinalean Leo es pardo aurkezteko sasoia da. Will More-ek Taylor Mead seduzitzen du New Yorken eta Ivan han dago filmatzeko. Donostiako Drugstore lokalaren urteak, lagunek dituzten taldeentzat diskoen azalak egiteko garaia. Bresciatik pasatuz, Erromatik Canneserako bidea egiteko garaiak. Lagunekin Tolosako ihauterietara joan eta bertako morroskoak tamaina naturaleko panpina puzgarriekin dantzan ikusteko garaia da. Ricardo Francoren Los restos del naufragio eta Chavarriren Vestida de tul filmetan zuzendari laguntzaile izateko sasoia.\nMemoria musikala aberatsa da, eta soinu bandak eta Super 8etako musika, edonori gozarazi eta edonor harritzeko modukoa. Irudiaren bilaketa eta harrapaketan aritzeko garaia da. California zinema dekoratu eta denda loriatsu eta ezinezkoak diseinatzekoa.\nUn, dos, tres, al escondite inglés izenburua baino lehenago, beste hamaika eduki zituen Ivanen lehen luzemetraiak. Batez ere bat: Caca, culo, pedo, pis. Baina Popilandia eta Cacalandia izenburuekin ere bataiatu nahi izan zuten. 68ko azaroan hasi ziren errodatzen. Grafismo guztia eta kartelak egiteaz gain, lehen egunean bertan, dekoratuak diseinatu, pintatu eta ia-ia eraiki ere egin zituen. Bigarren egunean ez zuten filmatzerik izan. Ivan leher eginda zegoen. Filma, poparen aitzakia hartuta eginiko ospakizun alai bezain maleziatsua da. Richard Lesterrek Beatles taldearekin egiten zituen nahasketa haiek dakarzkigu gogora. Ivanen irudimenak ez dauka mugarik. Barrurantz argiztatzen du Pop Tops-ek euren kantua abesten duten gaueko eszena. Barrualdea espazio zuri bihurtu eta giroa distortsioz janzten da… Filma, berandu estreinatzen da, eta ez merezi dituen baldintzetan: 1970eko martxoan, dagoeneko Eurovisioko jaialdiaren inguruko gaiztakerien zirrara pasea zenean… Hala ere, Cannesera helduko da. Berriki izan da bideo formatuan editatua.\nUn, dos, tres, al escondite inglés honetan, Ivanek Shelly eta Nueva Generación filmatzen ditu. Bitartean, Led Zeppelinen musikaz klipak errodatzen ditu jada TVEko Último grito programan. Errodatu baino askoz gehiago, ikuslea zirikatu. Hori da unea, telebistaren bidez, bata bestearen atzetik ziztuan datozen bideoklipekin gu elikatzen hasten dena. Ivan Zine Eskolan zebilen oraindik, gerra irudi “super-bizkortu” batzuk ikusten dituenean, musikaren erritmora sinkopatuak. Teknika honek, zera ahalbideratuko zuen beranduago: “den-dena zatikatu eta erritmoari egokitzea. Baina berehala ikusi da hori oso pobrea dela telebistan, eta arriskutsua, zinean”.\nIvan Zine Eskola Ofizialean sartzen da, 1964ko urrian. Hankaz gora jartzen du dena. Jaime Chavarri bezalako jendearekin elkartuko da. Jende honek badaki zertan ari den: musikal baten erdian alboko travelling bat ikusi eta hotzikara bat sentitzeko gai da. Ivanek pentsatzen duena esaten du, bai zineaz, bai beste guztiaz ere. Hankaz gora jartzen du dena, bai. Batez ere New Yorken egona delako eta Miarritzen My Fair Lady ikusi duelako (ba al da leku hoberik? Eta ba al da, amonaren Cadillac autoa baino modu hoberik zinera joateko?)\nIvan egona zen Madrilen txikitan. Sei urterekin. Sei urterekin Prado museoan. Goyaren margo beltzei begira eta pareko horman zegoen ispilu erraldoian islatzen ziren Meninei begira. 1960an itzuliko da Madrilera, Aste Santuan. Plaza Españako egoitzaren 13. pisura. Lanbide Berrien Espainiako Zentruan izena emango du, dekorazioa ikasi asmoz. Ez du Zine Eskola Ofizialean kameralari ikasketak egiteko atariko azterketa gainditzen. Psikosia eta West Side Story ikusten ditu. Enrique Ponte adiskideari idazten dio, film horiek eragin dioten zirrara, bertigoa eta zorabio zurrunbilotsuaren berri emanez. Zine zuzendari izateko adinaren zain (21 urte behar dira), Lisboan eskala eginez New Yorkera doan zamauntzi bat hartzen du, Bilbon. Mareatu egiten da. Baina Filadelfiako Delaware estuarioa harrapatuko du azkenik, 63ko Eguberrietan.\nNew York, Jet eta Shark koadrilen hiria da. Baina baita erabateko bakardadearena ere. Ivan Albrighten erakusketena. Warhol eta bere Factory ospetsuarena. Arts Students Leagueko irakasleena. Haien artean, Robert Peak, nor izango eta, My Fair Lady filmeko publizitatearen sortzailea…\nNouvelle Vague zer den deskubritzeko hiria zen, hara, New York. Village auzoa. Bleeker zinema eta Bleeker kalea, bere programazio atzemanezina. Pop Art nagusi, New Yorken. Galerietara sartu eta harri eta belarri geratzeko sasoia. Galeriak beteta daude… ezerezarekin beteta?\nBaina hori baino lehenago Donostiako Marianisten eskola izan zen. Dena zen pekatu eta dena ziren titi, takoi eta bularretakoen marrazkiak. Lagunak, ez gehiegi. Alohara itzultzeak ematen zuen poza. Aloha da Zuluetatarren etxea eta bertan egoten zen bere ama pintatzen. Eta Ivan begira. Edo ametsetan. Izebaren batek Aieteko jauregietara igo eta Kontxako uretaraino jaitsi araziko zuen benetako mendi errusiarren bat oparituko ote zion amesten. New Yorkera baino lehenago, bere aita, Antonio Zulueta, Donostiako Zinemaldiko zuzendari izendatzen dute, 1957an. Eta Hitchcock etorriko da. Eta han egongo da Ivan, argazkiak ateratzeko…\nEva Marie Saint-i autografo bat eskatzen. 1959\nUrte arriskutsuak hauek. Arriskutsuak, konfesore eta irakasleen arabera, erakargarri den guztia pekatu delako. Guztia, zinea barne. Urte arriskutsuak, Donostiako zenbait zine aretoetako atezainekin ezkutaketara jolastu behar delako, filmak 3R (“para mayores con reparos”) edo 4 (“gravemente peligrosa”) kalifikazioa dutenean. Arriskutsua, halaber, txarteldegira deitu eta Las Diabólicas zenbait adinetarako debekatuta baino gehiago, seko debekatuta dagoela deskubritzea. Arriskutsua, zure gurasoek arkitektu izateko bidean zaudela uste izatea. PREU bera da, arriskutsu…\n…plazerra, beste guztia. Amonarekin teatrora joatea. Urtean 365 pelikula baino gehiago ikustea (eta haur letrarekin haur koadernoetan denak apuntatzea). Plazerra, Poe eta Gillermo Brown irakurtzea da. Edozein misterio posible den etxe bateean bizitzea, ehundaka tebeo izatea… Plazerra da deskubritzea handia izatean terrorezko musikal bat filmatu nahiko zenukeela, nahiz eta heldutakoan The Rocky Horror Picture Show bezalako film bati akats asko ikusiko dizkiozun. Plazerra da Melodías de Broadway, Al este del Edén edo The girls bezalako pelikulak lehen aldiz ikustea. Eta sentitzea, Citizen Kane ikusi ondoren, lagun on bat, Super 8 bat eta konpetizioko gurditxo bat aski direla El prisionero izeneko zerbait filmatzeko…\nJuan Ricardo Miguel (40. hamarkadan gaude, erroldak ez daude Ivan bezalako izen errusiarrak inskribatzeko prest; zar beldurgarrien izena da hori, Eisenstein boltxebikeak errodatu filmaren izenburua, Ivan) Zulueta Vergarajauregui Donostian jaiotzen da 1943ko irailaren 29an. Jauregi zaharretan bizi den familia historiadun bateko semea.


Indarkeria sexisten biktimei aterpea emateko etxeak | Euskal Herria | KAZETA\nIndarkeria sexisten biktimei aterpea emateko etxeak\nDonibane Lohizuneko hiriak Atherbearen laguntzarekin, bi etxebizitza indarkeria sexista jasan duten biktimen esku jarri ditu. Bertan gehienez urte batez egoten ahalko dira. Urte bukaera baino lehen, Atherbeak orotara funtzio bera beteko duten zortzi etxebizitza kudeatuko ditu Baionan, Urruñan eta Donibane Lohizunen.\nEgitasmoan parte hartu duten partaideek bi etxebizitzen egitasmoa aurkeztu zuten urriaren 22an. ©Iurre Bidegain\nUrte batez, indarkeria sexista pairatu duten 130 bat pertsonek etxebizitza batean aterpetuak izateko eskaera egiten diote Atherbeari. Gaur egun elkarteak biktimak laguntzeko funtzioa betetzen duten bi etxebizitza kudeatzen ditu Baionan. Donibane Lohizuneko Herriko Etxeak epe luzerako egonaldia proposatzen dituzten bi etxe biktimen esku jarri ditu. "Hemen denbora eskaintzen diegu eta hori oso baliotsua da" Pantxika Ibarboure Atherbeako zuzendari ordeak nabarmendu duenez.\nBiktimak aterpetuko dituzten etxebizitzen kopurua emendatuko da datozen hilabeteetan. Baionan dauden hiru apartamentuez gain, beste hiru prest izanen dira urte bukaera baino lehen. Bi Baionan kokatuko dira eta bestea Urruñan. Atherbeak bere eskaera zabaldu nahiko luke ere barnealdean. Hori dela eta, Hazparne eta Donapaleuren artean ere zerbitzu hori eskaintzea aztertzen ari da. Lapurdiri dagokionez, biktimak aterpetuak izan daitezke ere ministerio publikoak kudeatzen duen etxebizitzan zein Gilles Etxean, Biarritzen.\nPantxika Ibarbourek azaldu duenez, laguntza eskatzen duten gehienak emazteak dira. Haatik, badira hamabost egun gizon bat eta bere bi haurrak errezibitu zituztela.\nLarrialdietarako etxebizitzetan biktimak igaro dezakeen denbora motza da. Hots, gehienez bi hilabetez egon daitezke. "Helburua da beren eskubide administratiboak berreskuratzea eta salaketa bat aurkezteko parada aztertzea. Etxebizitzatik joaten direnean anitzetan ez dute salaketarik aurkeztu arrisku bat delako haientzat. Babesa eman behar zaie urratsa eman dezaten", azaldu du.\nDonibane Lohizuneko bi etxebizitzek denbora gehiago eskaintzen diete biktimei etorkizuna lasaitasunez landu dezaten. Halaber, berriz gizarteratzeko ahalegina egin dezaten ere laguntza eskaini nahi diete. Hiriko elkarteek ere prozesu horretan zer egin izanen dute.\nHabitalem egitura da etxebizitza horien jabea eta Atherbea elkarteak kontratu bat izenpetzen du biktimekin. Azken horiek beren soldatari egokitutako alokairu bat ordainduko dute. Atherbeak laguntza bat jasotzen du Estatuarengandik prezio apala mantendu ahal izateko. Habitalemek Donibane Lohizunen aterpetuko dituzten biktimen ibilbidea segitu nahiko luke, etorkizunean beren beharretara egokituko den etxebizitza bat proposatzeko.\nEz da Donibane Lohizunek indarkeria sexisten biktimen alde ematen duen lehen urratsa. 2009az geroztik, hautetsiek, gizarte langileek zein departamenduko partaideek gaia lantzen duten talde bat osatzen dute. Hilabetean behin elkartzen dira, besteak beste, hainbat animazio prestatzeko azaroaren 25ari (Emakumeenganako Indarkeriaren aurkako Nazioarteko Eguna) zein martxoaren 8ari (Emakume Langilearen Nazioarteko Eguna) begira.\nHorrez gain, hiriko elkarteetan ari diren laguntzaileei formakuntza bat eskainiko zaie laster. Herriko Etxeari ezinbestekoa iruditzen zaio biktimak orientatzea modu egokian eta horretaz arduratzen direnek behar bezala egitea.


Arqueología en el parque natural de urkiola\nHistoriaurreko arkeologia ikerketak\nGizakiaren lehen bizitoki zantzuak Urkiolako eremuan Asuntze (Abadiño) aztarnategikoak dira, zeinetan Paleolito Ertaineko zantzuak dituen sekuentzia estratigrafikoa egiaztatu den. Halere, aztarnategi horretako betelan arkeologikoaren mugaketa besterik ez da egin oraingoz, eduki arkeologikoaren, okupazio motaren eta abarren datu zehatzik ez dagoelarik.\nGoi Paleolitikoaren ezaugarri argiak ageri dira Bolinkobako koban (Abadiño) eta Silibrankako harpean (Mañaria), Atxuri-I eta Sailleunta kobetako zenbait datu zalantzazkorekin batera. Bolinkobak, berriz, Gravette aldiko (duela 29.000-21.000 urte inguru), Solutre aldiko (duela 21.000-18.000 inguru), Magdalen aldiko (duela 18.000-11.500 inguru) eta Azil aldiko geruzak dituen estratigrafia ageri du. Silibrankari dagokionez, Madeleine alditik Azil aldira arteko sekuentzia ageri du.\nGoi-Paleolitikoan zehar hotzaldiak gertatzen dira, Würm III eta IV glaziar zikloen ezaugarriekin, beste fase epelago eta hezeago batzuekin batera hurrenez hurren. Urkiolako paisaiari dagokionez, leku babesenetan kokaturiko baso-gune sakabanatu eta txikiak izango ziren nagusi. Bolinkoba eta Silibranka kobetako datuen arabera, animali baliabideen lorpenerako estrategiak hiru ungulatutan oinarritu ziren batik bat: oreina, ahuntza eta zaldia. Aztarnategi horietatik itsas moluskuen bilketa egiteak, hala janari helburuetarako nola apaindura erabilpenerako, ehiztari-biltzaile talde paleolitiko horien mugikortasuna adierazten du. Era berean, Trebiñoko silexa Bolinkoban aurkitzeak, ehiztariok hegorantz joan-etorri luzeak egiten zituztela adierazten du.\nATXARTEKO HARANA: Atxarteko harana ehiztari-biltzaileen iraganbideko puntu estrategikoetariko bat da kostaldeko haranetatik Arabako Lautadarantz eta Trebiñoko mendebalderantz.\nEpipaleolitikoa (duela 10.000-6.500 urte inguru), azken ehiztari-biltzaileen garaia, ez da aurkitzen Urkiolako Historiaurrean. Historiaurreko sekuentziaren tarte hori ez da ageri ikertutako aztarnategietariko batean ere; horren zergatiari dagokionez, edo induskatu diren kobetan halako aztarnarik ez egotea edota paleolito-osteko fase horiei behar den arreta ez ematea izan daiteke.\nEpipaleolitikoa Holozenoaren hasierarekin lotzen da (duela 9.800 inguru), gaur egungorantz orientaturiko klimatologia bigunagoa egonkortzen hasten den garaia. Klima aldaketa honek eraldaketa garrantzitsuak eragingo zituen Urkiolako ingurune fisikoan: Baso hostogalkorra hedatuz joatea eta tamaina handiko faunaren ordez beste espezie batzuk nagusitzea, batez ere orkatza eta basurdea, baso-ingurune berrira egokituagoak. Aldameneko eremu geografikoetan, bizileku dentsitatearen hazkundea nabari da fase honetan, baita estrategien aldaketa bat lurraldearen kudeaketan. Holozenoko ingurumen baldintza berrien ezaugarria den janari baliabideen aniztasunak, berriz, populazioen egonkortasuna errazten du, eta horrek lurralde mugatuetan baliabide-errepertorio zabalaren ustiapen intentsiboan oinarrituriko ekonomi sistema garatzea esan nahi du.\nNeolitikoa eta Metalen Aroa.\nLehen nekazari eta abeltzainei buruzko datuak, Neolitiko aurreratutik Kalkolitikora (duela 5.500-3.800 inguru) Urkiolako trikuharrien aztarnategitik datozenak dira eta datu oso-oso mugatuak ditugu, garai hartako bilakaerari eta ezaugarriei buruzko dokumentazio zehatzik ez dagoelarik. Kultur ziklo horren barruan, hilobiratze kolektiboak koban egitearen ohitura izan zen, Kalkolitiko-Brontze Aroa bitartean (duela 4.500-2.500 urte), eta horren datu aski dago Urkiolako ingurunean. Zona honetan biziko zen jende kopuruaren hazkundea hauteman daiteke, aipaturiko kultur ohitura adierazten duten hilobi-koba zenbaitekin: Albiztei eta Oialkoba, Abadiñon, eta Atxuri-I eta Mugarrako Jentilkoba, Mañarian. Horrez gain, Bolinkobak (Abadiño) Brontze Aroko bizilekuaren geruza bat barne hartzen du bere estratigrafiaren goiko aldean.\nNeolitikoaren garai aurreratuko une jakin batetik aurrerantz (duela 5.500 urte inguru), lurraldearen okupazio-ereduen bat-bateko etena hautematen da, atari zabaleko bizilekua orokortzen delarik. Abeltzaintza eta laborantza garatzearen ondoriozko paisaia aldaketa sakon baten prozesua jartzen da abian. Atari zabaleko bizilekuen ugaltzea (horren zantzuak Urkiolan ditugu), monumentu megalitikoak eraikitzea (Urkiolako estazioan) eta hilobiratze kolektiboak egiteko kobak erabiltzea, fenomeno guztiok adierazten dute lurraldearen erabilpena areagotu egin dela. Paisaiaren eraldaketa hau, oraindik orekatua historiaurreko faseotan, bizkorrago areagotuz joango da garai historikoan zehar, harik eta egungo paisaia sakonki eraldatura iritsi arte.


Medici Efektua — Eibar.ORG | Eibarko peoria\nHemen zaude: Hasiera / Blogak / Prospektiba / Medici Efektua\nEneko Astigarraga 2004/09/21 21:23\nBerrikuntza eta sorkuntza ez omen datoz eremu konkretu batean egindako sakontze lanetik: arlo, ideia, kontzeptu, disziplina eta kultura ezberdinen gurutzagunearen emaitza da. Berrikuntza sortzen duen enfoke nahasketa horri, Frans Johansson-ek Medici efektua deitzen dio.\nIrudian ageri den The Medici Effect liburua ez dut irakurri (aipamenak eta egilearen bloga ikusi, bai), baina autorearen arabera berrikuntza ez dator hainbeste industria sektore kontretu baten barnetik edo ezagueraren disziplina konkretu batetik, baizik eta, gero eta gehiago, askoren elkargunetik. Hau da, Medici efektuaren fruitua da.\nEz da ideia guztiz berria. Enpresetan edo erakundeetan diziplina eta kultura ezberdinetatik datorren jendea elkartzeak dakarren onurak aspaldidanik goraipatu izan dira. Disziplina aniztasunaren eta kultur aniztasunaren aberastasunaren defendatzaileen zerrenda luzea da. Enfoke honek enpresa kudeaketa eta estrategian, esate baterako pertsonal eremuan, eragin zuzena du.\nBaina, izen berria asmatu du Frans Johanssonek eta berrikuntzaren sorrerarekin eta kreatibitatearekin lotzea asmatu du. Psikologia, ekonomia eta enpresen kudeaketa arloetan larregi jorratu ez den ikuspuntua. Beraz, meritoa du.\nGainera, Harvard Business School-ak, HBS Working Knowledge aldizkari elektronikoan, arreta eskaintzen dio Johansson ikasle ohiaren liburuari.\nEta azken boladan normala bihurtzen ari den bezala liburuaren osagarri garrantzitsuak Interneten:\nLiburu berriak webgunea du: http://www.themedicieffect.com\nJohanssonek liburuari buruzko weblog-a dauka: Stories From the Intersection Stories about breakthrough insights at the intersection of fields, disciplines and cultures based on my new book The Medici Effect\nPromozioaren osagarri gisa, egileak mezuak bidaltzen ditu beste blog batzuetara bere libuaren berri emanez.\nLiburua Interneten saltzen da. Eta ez toki bakarrean, The Medici Effect Amazon Interneteko liburudenda generalistan aurkitu dezakegu edo Interneteko ekonomia eta enpresa liburudenda espezializatuetan: esate baterako, The Economist edo Harvard Business Online famatuetan.\nHau da, Internetek protagonismo handia hartzen ari du liburuen promozioan.\nFilmekin gertatu zen bezala, liburuak argitaratzearekin batera promoziorako weba edo bloga sortzea normala bilakatu da.\nAutore honek Da Vinci kodearen arrakastari begiratu dio, sorkuntzaren gurutzegunean, bere liburuari izenburua emateko.


Nahi gabeko e-mailak - - Maxixatzen.eus\nNahi gabeko e-mailak\nXabier Euzkitze 2015-05-20 12:10\nPolitikariak, zinezko politikariak, zerbitzu bokazioz dihardutenak, miretsi egiten ditut. Ez nuke euren larruan egon nahi, kanpaina garaian batez ere. Gogorra behar du azokaz azoka, kalez kale, programa azaltzen ibili beharrak. Hainbat alderdiren programa eta promesak iritsi dira gure etxera ere. Denbora gutxi egin dut haiei begira. Nire botoa ez dute datozen lau urteetarako agintzen dutenaren baitan erdietsiko, azken lauretan egin dutenagatik baizik.\nNoticias de Gipuzkoan argitaratutako iritzi artikulua da.


Eusko Legebiltzarrak abian jarri berri duen Kontsumitzaileen Legea aldatzeko ekimenak erabat berresten du, tamalez, Bat Soziolinguistika aldizkarian (76. zk.) plazaratzen genuen gogoeta. Alegia, euskara antzemateko eta ulertzeko bi modu nagusi daudela (Frame Aldarrikatzaile eta Frame Herabe), biak elkarren aurkakoak direla eta bigarrena lehenengoari lekua jaten ari zaiola. Legebiltzarraren aldaketa horren ondorioz euskaldunok ez dugu euskaraz artatuak izan beharko saltoki handietan. Alegia, Frame Herabearen beste urrats bat gehiago da, Frame Aldarrikatzailearen euskararen aldeko pauso hori ezerezteko. Euskararen trenen talka.\nFuntsean dagoena hauxe da: euskara antzemateko eta ulertzeko bi modu (frame) horietako batek lortzen duena, besteak deuseztatzen ahalegintzea. Hori da, hain zuzen, edozein aurkariren arteko ohiko jokoa eta, askotan, protagonistak eurak hondamendira daramatzana.\nZer egin ataka gaizto horretatik ateratzeko? Euskaltzaleen Frame Aldarrikatzaileak beste ikuspuntu horri aurre egin eta mendean hartzea ezinezkoa da, gaur egun. Gainera, une batez posible balitz ere, euskararen etorkizuna ezingo litzateke eraiki aurkarien joko horren gainean. Funts hori ezegonkorra da; alegia, botere-guneen indar-korrelazioaren arabera hizkuntza politika eta plangintza aplikatzen eta indargabetzen txandaka ibiliko lirateke, behin eta berriz. Hori ez da euskarak behar duen funts sendoa etorkizun duina bermatzeko. Joko-baldintza horiekin, euskara galbidera daramagu.\nEgungo egoeraz jabetuta, irtenbide bat baino ez dut ikusten: gehiengo zabal batek partekatuko duen euskara antzemateko eta ulertzeko ikuspegi (frame) berri bat sortzea eta gizarteratzea. Bide horretatik aurreratu ahal izateko baldintza bat hauxe litzateke: gehiengo zabalak euskararen etorkizuna bermatu nahi izatea, zinez eta minez.\nOndoren egin beharreko urratsak hauek lirateke:\na) ezinbestekoak diren hizkuntza-politikak negoziatu eta adostea;\nb) politika horien emaitzen balioztapen zintzoa burutzea;\nc) ebaluazio horren araberako neurri zuzentzaileak diseinatu eta ezartzea.\nEgia, planteamendu hori gauzatzea ez da erraza. Baina, gakoa ez da zailtasuna, borondatea baizik. Borondatea bizirauteko, aukerari eutsi ezean amaiera iluneko egoera gatazkatsuan murgil gintezkeelako.\nGainera, proposatutako irtenbide horrek badu aurrekari historiko garbia, Finlandiakoa, Jose Luis Alvarez Enparantza Txillardegik Bat Soziolinguistika aldizkarian (30. zk.) kontatu duen bezala: “Iparralde aurreratu eta baketsu hartan, azkeneko ehun urte honetantsu, hizkuntza borroka gogorra” eta “bost hilabeteko gerla zibila” (1918an) gertatu ziren. Gatazka hori suediera eta suomi (edo finlandiera) hiztunen artekoa izan zen. Nola bideratu zuten egoera? Hori ez dugu zertan zehatz-mehatz jakin, hango eta hemengo nahiz garai hartako eta egungo egoeren arteko aldeak handiak direlako. Dakiguna da hizkuntza horiek bi-biak ofizialtzat jo eta, lekuan lekuko hiztun-proportzioen arabera, eskubideak eta neurriak finkatu zituztela. Hori ez ezik, urteak pasa ahala, neurri horiek egoera berrietara egokitzeko ere gauza izan ziren. Horretara iristeko emango zuten lehenbiziko pausoaz ez dago duda handirik: egoeraz hausnartu, negoziatu eta adostea. Hori dena posible dugu guk geuk ere, baldin eta euskararen etorkizuna bermatzeko batzuen eta besteen gogoa benetakoa bada.


Irekia Eusko Jaurlaritza - Gobierno Vasco :: Ertzaintzak eta Gasteizko Udaltzaingoak euren arteko koordinazioa indartu dute bi kidegoen arteko lankidetzarako protokolo eguneratu bat izenpetuta\nErtzaintzak eta Gasteizko Udaltzaingoak euren …\nconvenio_policial_VG__2_.JPG Iturria: Irekia\nconvenio_policial_VG__3_.JPG Iturria: Irekia\nconvenio_policial_VG__4_.JPG Iturria: Irekia\nErtzaintzak eta Gasteizko Udaltzaingoak bi polizia-kidegoen arteko koordinazio operatiborako hitzarmen eguneratua izenpetu dute gaur Arabako hiriburuko udaletxean, herritarren segurtasuna hobetzeko, ikerketak optimizatzeko eta biktimei eta polizia-zerbitzu bat eskatzen duten pertsonei gertuko arreta emateko.\nHitzarmen berria izenpetzeko Gasteizko udaletxean egin den ekitaldian bi polizia-kidegoen buruzagitzak elkartu dira, eta aurrerantzean aldian behin elkartuko dira Ertzaintzaren eta Gasteizko Udaltzaingoaren koordinazio operatiboaren arloan hartutako konpromiso eta akordio guztien jarraipena egiteko.\nKoordinazio Operatiboko Mahai Teknikoak baliabideen kudeaketa garatzen eta bateratzen jarraituko du, eta dispositibo bateratuak planifikatuko ditu eta polizia-intereseko informazioa trukatzeko modua zehaztuko du. Delitu-motak, bereziki “delitu estrategikoak”, ere aztertuko ditu.\nBestalde, protokoloan jaso da Udaltzaingoaren eskumen-esparrua polizia judizialaren lanetan, bai eta adierazgarriak izan daitezkeen delitu-egintzengatik partekatutako eskumenetan ikerketen koordinazioa ere, bikoiztasunak eta interferentziak saihesteko, eta erabilgarri dagoen informazioa osatzea eta teknikoki lankidetzan jardutea beharrezkoa denean.\nHerritarren arretarako baterako bulegoa\nBi kidegoen arteko lankidetza-mailaren adierazle gisa, eta baliabideak optimizatzeko, komenigarritzat jotzen da herritarrei arreta emateko polizia-instalazioak partekatzea. Horrela, Ertzaintzak Udaltzaingoaren esku jarriko du Olagibel kalean, 34. zenbakian dagoen HABa, Herritarren Arretarako Baterako Bulegoa izateko eta, besteak beste, salaketak, eskaerak, iradokizunak eta abar formulatzeko.\nHitzarmeneko beste protokolo espezifiko batzuek barne hartzen dute Gasteizen lankidetzan jardungo dela genero-indarkeriako kasuen kudeaketaren edo identifikazioaren arloan. Koordinazioa trafikora eta bide-segurtasunera ere hedatuko da, eta Udaltzaingoak eta Ertzaintzak bakoitzak bere eskumenak gauzatuko dituzte hiriak azken urteotan izan duen hazkundea, sortu berriak diren hiri eta industria aldeak eta hiriko eta hiriarteko bide-sarean izandako aldaketak kontuan hartuta.


Adin txikikoei tableta eman baino lehen, jarraitu honako aholku hauek – Didaknet\nAurten, Gabonetan, ziur aski Olentzerok etxe batzuetara tableta bat baino gehiago eraman ditu. Opari hori oso erabilgarri eta dibertigarria izan daiteke. Hala ere, tableta erabili aurretik gogoratu behar duzue Interneten hainbat arrisku daudela eta jolasteko erabili arren, joku baino gehiago dela. Hori dela eta, gomendatzen dizuegu honako aholku hauek jarraitzea:\n-Jarri erabiltzeko arauak (denbora mugatua,aplikazioak instalatu baino lehen baimena eskatzea…)\n-Adinaren arabera ipini gurasoen kontrol bat (jakiteko zein joko mota erabiltzen duen…)\nGoogle Play-en badaude batzuk dohainik, beste batzuk, ordea, ordainpekoak dira.\nGurasoen kontrol sistema guztiek funtzionamendu bera dute. Artikulu honetan “Kids Mode” sistema nolakoa den azalduko dizuegu, Samsung tabletetan instalatuta daude eta. Horrela ez bada, Google Play-en deskargatu ahal duzue.\nIkusiko duzue ze erraza den kudeatzea:\n“Umeen moduan/Modo Niños” aktibatzen baduzue, denbora kudeatu ahal duzue, eta tabletaren edukiak (irudiak, aplikazioak, Internet) desgaitu egin ahal izango dituzue. Umeek erabiltzeko interfazea moldatuta dago, eta haien sormena bultzatzeko aplikazioak deskarga daitezke. Umeen moduan aktibatu nahi baduzue, pasahitza jarri behar duzue, horrela, umeak leku segurutik ezin dira atera.\nAktibatu ondoren, aplikazioak baimen batzuk eskatuko dizkizue (Umeen kamarak argazkiak edo bideoak egiteko eta audioa grabatzeko…)\nBaimenetako batekin zalantzaren bat baldin baduzue , ez onartu, eta beharrezkoa bada, geroago aktiba dezakezue.\nTableta erabiltzen duen ume bakoitzeko profil bat sortu behar duzue, eta adinaren arabera moldatu ahal dituzue erabiltzeko baldintzak. Horrela eginez gero, ume bakoitzak erabiliko ditu bere aplikazioak. Dena den, erreparatu behar diezue sartzeko baimena ematen diezuen aplikazioei.\nHasieran, egokiena izango litzateke aplikazio guztiak baztertzea, eta beharrezkoak direnei, banan banan baimena ematea. Adibidez, deskargatu duzuen koloreztatzeko aplikazio hezigarri bati.\nTabletarekin, umeei jolasteaz gain, izugarri gustatzen zaie bideoak ikustea. Hori dela eta, gomendatzen dizuegu YouTube Kids; seguru, hezigarri eta dibertigarria baita. Dohainik deskarga eta aktiba dezakezue modu seguruan.\nBehin hasierako kudeaketa bukatuz gero, umeek ikusiko duten interface erakutsiko dizuete, ateratzeko eta baimenak emateko sarbideak barne.\nBehean, pantailako eskuinean umeen moduan ateratzeko botoia ikusiko duzue; horretarako pasahitza sartu behar duzue, bestela, pantailatik ezin izango zarete atera. Kontuz ibili, ez sartu pasahitza umeen aurrean, umeak babesten dituen giltza baita.\nBehean ere, baina pantailako ezkerrean, gurasoen kontrolaren kudeaketa izango da, eta, besteak beste, denbora mugatu ahal duzue.\nDenbora mugatzeko, sakatu “Eguneroko erabiltzeko denbora muga”, eta agertuko da erlojua denbora markatzeko. Markatutako denbora bukatuz gero, tableta itzaliko da.\nGurasoen kontrol sistemak ere erakutsiko dizue zenbat denbora eman duen tabletarekin, edo zein bideo edo argazki ikusi duen, besteak beste.\nAdingabeei zenbat denbora utzi ahal diezue tableta ikusten?\nGaldera horri erantzun baino lehen, argi izan behar duzue bi urte baino gutxiago duten umeentzat ez dela batere gomendagarria tableta erabiltzea, beren osasunerako kaltegarria izan daitezke eta.\nGainerako adingabeei dagokienez, kasuz kasu aztertu behar da. Familia bakoitzak arautu behar du tabletaren erabilera. Dena den, mendetasuna prebenitu behar duzue, eta offline ekintzak bultzatu behar dituzue.\nDenboraren aldetik, hona hemen hainbat gomendio:\n2 eta 6 urte bitartean, 30 edo 45 minutu egunean zehar nahikoa da.\n6 eta 12 urte, ordu bat baino ez dute ikusi behar\n12 urtetik gora, ordu bat edo ordu eta erdi nahikoa da\nAzken aholku bat, hasieran seme-alabekin batera erabili tableta, zuek zeuek gidatu behar dituzue eta. Tresna elektroniko oparitu beharrean, bizikleta izango balitz, irakatsiko zeniekete nola ibili, eta haiekin egongo zinateke ondo ibili arte. Beraz, ez galdu betiko ohitura onak.


Zure Edukien Estrategia Ekoizpena, presentzia edo Aginpidea al da? | Martech Zone\nJendeari askotan kontatzen diodan analogietako bat gure agentzia ez garela marketina Jiffy Lube. Gure lana ez da azkar sartu eta irtetea, eranskailu bat haizetakoan paratzea eta datorren hilean arte. Pit tripulatzaile gehiago gara autoa lasterketarako prestatzen. Jiffy Lubes ugari dago - ez dugu horietako bat izan nahi.\nEdukiari erreferentzia egiten dionez, agentzia hauek produkzio lerro bat eskaintzen dizute. Hilean X mezu kopurua, X orri zuri kopurua, X infografia kopurua X dolarreko kostuan. Kontratua hasten da eta ekoizten dute. Proiektuaren irteera eta puntualitateagatik ordainduko dira, lasterketa irabazten ari zaren edo ez erreparatuta.\nEstrategia honetan konpainia asko erregistratzen direla ikusten dugu, lehenik eta behin, lan-korronte egonkorra nahi duten kopiatzaile ugari daudelako eta, bigarrenik, ezin izan dute edukia barnean ekoiztu eta galtzen ari direla dakite. lehiakideei. Zoritxarrez, edukiaren errendimenduari erreparatzen ez diotenez, galtzen jarraitzen dute.\nInbertsioaren errentagarritasunik gabeko ikuspegi laua da. Batez besteko produktuarekin osatutako muntaia da.\nAgentzia askok zabaltzen duten bigarren estrategia da ahotsaren kuota or web presentzia estrategia. Honek edukia eta promozioa barne hartzen ditu, eta arauak sarrerako eramangarri gehiago izan ditzakezu gehiago idatzi eta gehiago sustatzen baduzu. Egin ... zer denbora galtzea. Noski, ahotsaren kuota handituz gero, abantaila gehiago lortuko dituzu. Ez dut batere ekoizpen eta promozio estrategia estrategia bat egiten, baina aukera askoz ere handiagoa uzten ari da.\nIkuspegi lineala da, inbertsioaren errentagarritasun laua duena. Muntaketa-kate azkarragoa da batez besteko produktu berarekin.\nZer gertatzen da esanguratsuagoa den eduki gutxiago idatzi, sustatu eta eskaria modu esponentzialean handitzen baduzu? Horregatik garatu dugu gure edukien autoritatearen ikuspegia bezeroekin. Ez da muntaia bizkortzea eta olio aldaketa botatzea. Lasterketako autoa eraikitzen ari da eta gero boxetara tiratzen du lidergoa galtzen duzun bakoitzean.\nIkuspegi errepikakorra da, inbertsioaren errentagarritasun gero eta handiagoa duena. Muntaia motelagoa da, askoz hobeto saltzen den produktu bikainarekin.\nBart gauean parte hartu nuen Big Data konferentzia hemen Indianapolisen. Bertaratu ginen urtetan zerbitzatu genuen bezero bat marketin kudeaketa berria ekarri zuten arte. Marketin-arduradun horrek gertaeren kudeaketan aurrekariak zituen eta webgunera liburuxka bat baino gehiago zirudien sarrerako salmenta-plataforma gisa. Gure konpromisoa moztu zuen eta, ondoren, enpresak bere aginpidea galdu zuen bilaketa eta sare sozialen bidez.\nHala ere, konpainiako saltzaileak esan zuen zalantzarik gabe serie infografikoak enpresarentzat garatu genuena Duela urte 3 oraindik ere sarearen bidez lortutako kualifikazio iturri sendoena zen. Hori da hemen ari garen programa mota. Gaur egun gehiago ordaintzen duzu, baina denborarekin emaitza esponentzialki hobeak lortzen dituzu!\nTags: edukiaren autoritateaedukiaren presentziaedukien ekoizpenaedukien estrategiaserie infografikoakweb presentzia\nMerkatariak hau esateari uztea nahi nuke ...\nBuzzoole: kanpainak gauzatu marken defendatzaile eta eragileekin\nMaiatza 9, 2015 5 at: 45 AM\nDouglas gune bikaina, informazio baliagarri askorekin.\nZure asteko buletinean izena eman berri dut.\nMaiatza 11, 2015 3 at: 48 PM\nEskerrik asko Mike!


Garbiketa eta prestaketa | Cidetec Surface Engineering\nFabrikazio-prozesuetan, funtsezkoa da gainazal eta piezetan metatutako hondakinak ezabatzea, ekoizpen-prozesuaren kalitatea bermatzeko.\nEgiaztatu denez, kutsadurarekin loturiko arazo ugari ageri dira punta-puntako sektoreetan (automobilgintza, aeronautika edo elektronika) osagaien erabilerari dagokionez, eta, beraz, gero eta zorrotzagoak dira esparru horretako kalitate-estandarrak.\nZergatik da beharrezkoa gainazalak garbitzeko eta prestatzeko prozesu sakon bat definitzea?\nKalitate handiko azken produktua bermatzeko, beharrezkoa da gainazalaren prestaketa eta osagaien garbiketaren kalitatea kontrolatzea:\nGainazala aplikatu aurretik, ezinbestekoa da behar bezala eta kontu handiz prestatzea: horrek definituko du estaldura baten errendimenduaren 90% baino gehiago. Gainazalaren prestaketa oker edo osatu gabe eginez gero, teknologikoki aurreratuena den estaldurak ere huts egingo du lehenago edo geroago. Gainazala prestatzearen helburua da kutsatzaile guztiak erabat ezabatzea, ondoren gainazaleko estaldura edo tratamendua jasotzeko prest uzteko, oinarrizko materialari nahi diren propietateak emanez.\nFabrikazio-prozesuetan (mekanizazioa, estanpazioa, soldadura, eta abar) piezetan metatutako hondakinak ezabatzea faktore erabakigarria da, bermatzeko behar bezala gauzatzen direla ekoizpen-zikloaren ondorengo faseak, bai eta amaitutako pieza biltegiratzeko eta bezeroari bidaltzeko ere.\nGarbiketa-maila gorena bermatzeko prozesua kontrolatzea\nZikinkeriaren jatorria zehaztea\nOndorengo fabrikazio-prozesuetan arazoak saihesteko behar den azaleko garbitasun-maila zehaztea\nZero Akats lortzea\nZer eskaintzen du CIDETECek?\nSoluzio teknikoak eskaintzen dizkiegu ekoizpen-arazo errealei, arazoa azkar diagnostikatuz eta soluziorik onena emanez:\nGarbitzeko eta prestatzeko prozesuak optimizatzea, besteak beste, koipegabetzea, fosfatatzea, desugertzea, anodizatzea, kromatzea...\nKutsatzaileak detektatzea eta aztertzea.\nKutsatzaileen jatorria ebaluatzea.\nHaien tipologia identifikatzea.\nGarbitze-prozesuetako etapa kritikoak ebaluatzea.\nManufaktura-industriaren balio-katearentzat: materialen prozesadoreak, akabera-industria, osagaien fabrikatzaileak, azken erabiltzaileak/jatorrizko ekipamenduen fabrikatzaileak.\nGure gaitasunak eta azpiegitura\nZikinkeria aztertzeko, karakterizatzeko eta kontrolatzeko laborategiak\nCIDETECek granulometria kuantifikatzeko eta zikinkeria ezaugarritzeko ekipamenduak ditu, izan zikinkeria hori organikoa zein ez-organikoa:\nORGANIKOA, ebaketa-fluidoetatik, itsasgarrietatik, oreetatik, fluxuetatik eta abarretatik datorrena.\nEZ-ORGANIKOA, garbiketa-produktuen, oxidoen, urratzaileen, partikula metalikoen eta abarren hondakinetatik datorrena.\nGure instalazio pilotuetan, prozesamendu industrialaren egiazko edozein baldintza simulatu dezakegu, eta, hala, akabera-baldintza zorrotzenetara egokitzen ditugu emaitzak.\nImmertsio bidezko garbiketa\nLaser bidezko garbiketa


Zu izan nere alde guzi, zu nere aurre ta atze, zu nere goi eta be, zu nere eskui ta ezker. Lar SAgust 15. Etxe galanta franko / aurre ederrakin, / denda, ganbara, soto / eta balkoiakin. Echag 45. Ganbara edo Galeriko aurreak 4.na. (1879) "Delantera de galería" . JFlor (s.v. ganbara-aurre). Lurreko gei guztiak alde bi daukez: aurrea ta atzea, kanpoa ta barrua, ganea ta azpia, agiria ta estaria. A BeinB 67. Arpegi edo aurrea guztiz da ederra eta sarrerako ate nagusia brontzezkua. Ag Ioan 182. Ondarrabiko ta Marinako arrantzalien etxe aurre-xuri ta leio-urdindunak igaro-ta. Lh Yol 16. Eskuiean Ramuntxoren etxeko aurrea. Bere erdian ate bat. Alz Ram 95. Ginbail bulardetsuak [...], zutitu aurrea lerdenki bekoki-gañean, ta egal-atzea lepazamarreruntz etzin. Ldi IL 43. Onen bizitokiak Zaldundegirantz eukan aurrea eta kaialderantz atzea. Erkiag Arran 58. Patiñako aurrea zan, itxuraz, etxe aren kontu-egille edo nagusi-ordearen bizitza. Anab Aprika 62. Elkarren ondoan exeri giñean trenaren aurreari arpegia emanez. Osk Kurl 112. Erosi dau egunkaria. Letraz beterik aurrea, letra aundiz ganera. Erkiag BatB 185. Lurreko (beeko) suak, aurrea berotu eta atzea oztu. (AN-gip). EZBB II 50. Balio andiko aurre ta elizarako sarrerea izan baleu. Etxabu Kontu 72. Aurrea erabat berotua eta bizkarra izoztua gendukala. AZink 67. Lendabiziko aurre danean / altara ori gorria, / badirudiña urrearekin / estalitako orria. Insausti 66.\nUjué-tik askotan aurre-gabaz (noche precedente) juan. Iñarra EE 1892b, 559. Oriek burutzeko aldiaren aurre-zantzua, nai lurrikara, nai iñusturi, nai Tzeuk yaurtitako tximista bat izango zala. Zait Sof 108. Zorrozgarri bik gaiztotzen ba-zuten bere auzia, alegia, gabez eta aurre-asmoz bere erailketa egitea. Etxde JJ 168. Ama guztiak oi daben aurre-susmo zorrotzez. Erkiag Arran 178. Beti onartzen dira aurre-absolutuak. Ezin irten diteke utsetik. Txill Let 130. Ez zuela sekula Campionek historia ahazturik eduki, aurre-historia ez ezik. MEIG II 69.\n( s. XX.) Baña ordurarte bizi zirean da, aurrerantzean be, lan piskat egiñ ezkero, biziko zirean beintzat. Ag Kr 188. Nik eztakit zer egin aurrerantzean. Echta Jos 225. Ortik gorako kastigurik ez da aurrerantzean izango. ForuAG 249 (ForuAB 105 aurrerantzian). Gizonek eragin-indar aundia erabilliko dute aurrerantzean. Anab Usauri 103. Eta gau atan, baita aurrerantzian, beti alkarregaz ibilli oi ziran erriko ta erbesteko mutillak. Kk Ab II 179s. Oñak oinkide ixango dozuz aurrerantzian, eztabelako alkarren ondotik aldendu biar ixango. Otx 54. Gatz ale batzuek edo zaia su ortara bota bear dira; ez du bestela beiak aurerantzean esnerik jetxiko. JMB ELG 86. Orain arte lez aurrerantzean be gizonak Jaungoikoa guzurtau nairik, lurraz zerua egiten dau. Eguzk GizAuz 191. Aurrerantzean osatuko diran Alkartasunak [...] bete bezate . Araudiaren 3gn. atala. EAEg 10-12-1936, 507. Nereak egin du ta aurrerantzean nere baranoan zenuten bizibide zoritxarrekorik ez dukezue. Zait Sof 151. Ez diteke aurrerantzean eriotzik. Or QA 208. Aurreantzean, zeregin ori, lanbide ori Zuriñek edo egin bearko eban. Erkiag Arran 88. Zin egin zion zintzo izango zitzaiola aurrerantzean. Etxde JJ 199. Miren biotzekoa: nola biziko naiz aurrerantxean zure biotza gabe? Txill Let 69. Andra Mari eleixara yoan bear ixen eudien aurrerantzean. Akes Ipiñ 13. Bai jan da edan ebala mutillak aurrerantzean! Bilbao IpuiB 85. Aurrerantzean, edonon eta edonoiz, ontan saiatu zan ahal guziaz. Zait Plat 89. Madalen Linaresen beste berririk etzuen aurrerantzean sekula jakin. Arti Ipuin 77. Artean erriak jasan baldin ba eban, aurrerantzean bere, jasan bearko eban. Erkiag BatB 67. Itz-eman zion len bezin patxaratsu aurrerantzean ere biziko zala. Ibiñ Virgil 31. Aurrerutzian egizu betiko moduan Jauregi onetan. Etxba Ibilt 480. Aurrerantzean musika taldean klarinetea jo bearrik ez izatea. Etxabu Kontu 24. Teresa be aurrerantzean ementxe bizi izango da urte bete ta erdian. Onaind STeresa 29. Aurrerantzean ere etzendun / denbora alperrik galdu. AZink 120. Eta olan aurrerantzian, bi, iru, launaka... Gerrika 110. Urtebete bat pasa nuan, egunean amar edo amaika ordu egiñez. Baña aurrerantzean asi zan lana bajatzen. Albeniz 221. Hain argi jabetu zen bere egitekoaz, berak sortu baitzuen hitz berri hura, neurtitzak, herri bertsoak eta poesia ikasia aurrerantzean elkarrekin nahas ez zitezen. MIH 244.\nOgasunok ireganatzen ezpadituk, beste baten emazte izango dek laister [nere alaba] . Orra, jakiñaren gaiñera aurrez-aurretik jarri. Jaukol Ipui 18 (ap. DRA).


Ogasunak prest ditu errenta telematikoki erraz aurkeztu ahal izateko mekanismoak - Artikulua - Gipuzkoa ETORKIZUNA ORAIN\nOgasunak prest ditu errenta telematikoki erraz aurkeztu ahal izateko mekanismoak\nPrest dago jada B@k kodea lortzeko prozedura telematikoa, eta beste pertsona bati ordezkaritza emateko mekanismoa asteartean egongo da.\nGipuzkoako Foru Ogasunak prest ditu Errenta aitorpena internetez aurkezteko erraztasunak ematea helburu duten mekanismoak. Apirilaren 15ean irekiko da aitorpena modu telematikoan aurkezteko epea. Covid-19 gaitzak eragin duen alarma eta konfinamendu egoera dela, beharrezkoa izan da errentaren modalitate mekanizatua edo aurrez aurrekoa (Ogasuneko bulegoetan egiten dena) atzeratzea agertokia normaltzen den arte. Honen aurrean, Ogasunak kaltetuei egiten dien gomendioa da aitorpenak internet bidez aurkeztea.\nAipatutako apirilaren 15etik aurrera, modalitate hau erabiltzea nahi duten zergadunek Zergabidea online plataformara sartu beharko dute (https://zergabidea.gipuzkoa.eus/). Atari honetan sartzeko beharrezkoa da ziurtagiri elektronikoa edota B@kQ edo B@k kodeak erabiltzea. Behin barruan, Ogasunak duen informazio fiskala jaitsi ahal izango du zergadunak, falta diren datuak txertatu eta plataforma honen bitartez bere aitorpena aurkeztu. Gainera, aurreko urteko zerga aitorpena inportatzea ere ahalbidetzen du Zergabideak eta, autolikidazio proposamena jaso dutenen kasuan, hau aldatu eta onartzea.\nZergabideara sarbidea lortzea\nBeste pertsona bati ordezkaritza ematea\nAldi berean, Gipuzkoako foru Ogasunak prozedura telematikoa jarri du martxan, zergadunak beste pertsona bati bera ordezkatzeko baimena emateko, bigarren honek bere 2019ko Errenta aitorpena aurkeztu dezan. Apirilaren 14an egongo da erabilgarri mekanismoa, Aldundiaren egoitza elektronikoan (https://egoitza.gipuzkoa.eus). Sistema berri honek ez du behar inon bertaratzea, ez eta ordeztuaren eta ordezkariaren arteko kontaktu fisikorik. B@k kodea eskuratzeko prozeduran bezala, hemen ere kontraste datu bat txertatu beharko da alta ematerako orduan, horretarako sortutako aplikazio informatikoan. Datu hau zergadunak azken lau urtetan Gipuzkoan aurkeztu duen azkeneko errenta aitorpenaren emaitza da, itzultzera edo ordaintzera. Modu honen bidez emandako ordezkaritzak aldi baterako bakarrik izango dira.\nZerga informazio eskuratzea


Zurrumurruen aurkako kontakizun laburren lehiaketa — Gaztezulo\nZurrumurruen aurkako kontakizun laburren lehiaketa\nZurrumurruen aurkako kontakizun laburren lehiaketa Migratzaileei buruzko ikuspegi negatiboa aldatzeko testuak idatzi beharko dira. Parte hartzeko epea hilaren 30era arte dago zabalik. https://www.gaztezulo.eus/albisteak/zurrumurruen-aurkako-kontakizun-laburren-lehiaketa https://www.gaztezulo.eus/albisteak/zurrumurruen-aurkako-kontakizun-laburren-lehiaketa/@@download/image/zurrumurrulehiaketa21.jpg\nMigratzaileei buruzko ikuspegi negatiboa aldatzeko testuak idatzi beharko dira. Parte hartzeko epea hilaren 30era arte dago zabalik.\nBilboko Udalak, Herritartasunaren eta Aniztasunaren II. Udal Planaren barruan, zurrumurruen aurkako kontakizun laburren V. lehiaketa jarri du martxan. Zurrumurruen aurka, sartu aterpera! lelopean, lehiaketaren bidez aniztasunean oinarritutako bizikidetza sustatzea, migratzaileei buruzko pertzepzio negatiboak aldatzen laguntzea eta beste begirada bat ematea da asmoa. Horretarako kontakizunak erabiliko dituzte, "hitzaren botere eraldatzailearekiko konfiantzaz".\n18 urtetik gorako pertsonak aurkeztu ahal izango dira lehiaketara, edozein nazionalitate edo bizileku dutenak. Zurrumurruen aurkako proiektuaren edukiak eta balioak azpimarratu beharko dituzte kontakizunetan: bizikidetza; kulturartekotasuna; aniztasuna; arrazakeriaren, estereotipoen, aurreiritzien eta zurrumurruen aurkako borroka; identitatea; errespetua; elkarrizketa, eta aniztasunaren abantailak eta ekarpenak.\nEuskaraz edo gaztelaniaz idaz daiteke eta bi modalitateetan bina sari banatuko dira: lehenak, 350 euro jasoko ditu eta bigarrenak 150. Horretaz gain, kontakizunaren argitalpenaren bina ale jasoko dituzte. Finalisten kasuan eurek aurkeztutako obren sorta bat aukeratu eta argitaratu egingo da. Saritu eta aukeratutako kontakizunekin osatutako liburua eskuragarri egongo da sari banaketako ekitaldian.\nKontakizunak modu elektronikoan aurkeztu beharko dira irailaren 30a baino lehen. Oinarriak Bilboko Udalaren webgunean daude jasota.


Jazz doinuak Gasteizen\nHemen zaude -> Berriak / Jazz Doinuak Gasteizen\nJazz doinuak Gasteizen Izen handiko jazz Jaialdiaz gain, zazpigarren urtez jarraian Jazzaharrean burutzen ari da hiriaren alde zaharreko zenbait txokotan\nGasteizko Jazz Jaialdiaren afixa.\n36 urte bete dituen jaialdi ofiziala uztailaren 16tik 21era ospatuko da. Jazzaharrean atzo hasi eta hilaren 10a bitartean iraungo duAzkena Rock jaialdia pasa da eta krisiak krisi zein udako beroak bero, Gasteizen bestelako doinuak nagusituko dira hurrengo asteetan: jazza, soula, swinga, bluesa, funka eta antzerakoak. Uztaila jazzaren sinonimo baita Gasteizen azken urteetan.Jazzaldia bere 36. urtemugara iritsi da eta Gasteizko Udalak kulturan egin dituen murrizketak ez dituzte nabarituko. Horrela, kartel oparoa osatu dute eta besteak beste, Esperanza Spalding kontrabaxu jole gaztea eta bere Radio Music Society ikusteko aukera izango da Gilberto Gil brasildarrarekin batera; soul koordenadetan primeran murgiltzen den Soul Rebels taldearen fusioa edota Pat Metheny gitarra jotzailea. Eta ezin ahaztu Sonny Rollings saxo jole handia (Lisa Simpons txikiaren musikari fidelenetakoa da, ez da gutxi beraz). Sarrera guztiak 10 eta 40 euroren arteko mugan daude eta Azkena Rock jaialdiarekin gertatu bezala, hiriko zenbait taberna eta txokotan, zuzeneko doako emanaldiak ere egongo dira. JAZZAHARREANBaina aurrez, atzo hasi eta uztailaren 3ra bitartean, Gasteizko Alde Zaharra eta inguruak musikaz beteko dira Jazzaharrean jaialdiari esker. Bederatzi txoko, 20 talde, 10 egun eta bi kontzertu egunero. 2004an jaio zen Alde Zaharreko jazz jaialdi hau pixkanaka eta xumeki hazi da eta egun bederatzi dira eskaintzen dituen agertokiak, tartean Santa Maria Katedrala eta Aiotz Plaza. Parte hartuko duten taldeen artean, aipatzekoak dira Travelling Brothers, Basics, El sindrome de Stendhal edota Groovin affair. Eta nola ez, Ray Collins Hot ClubMambo Jambo germaniarrek eta Bartzelonako k uztailaren 13an agur ekitaldi gisa eskainiko duten festa. Informazio gehiago:- http://www.jazzvitoria.com/eu/index- http://jazzaharrean.wordpress.com/\tZabaldu\nNorthern Jazz Southern SoulKritikakVerve Remixed 3KritikakETHIO-JAZZArtikuluakJAZZA EUSKAL HERRIAN basamortuan igeriArtikuluakDONOSTIAKO 42. HEINEKEN JAZZALDIA (I) 2007ko uztailaKritikakDONOSTIAKO JAZZALDIA 2008, uztailaren 22tik 27ra, DonostiaKritikakNORAH JONES + M. WARD Gasteizko jazz jaialdia, Mendizorrotza kiroldegia, 2007/07/21 KritikakNuJazz SessionsKritikakThe Kings of JazzKritikakTHE MANHATTAN TRANSFER 2008ko uztailak 7, Getxoko JazzaldiaKritikakTrouser JazzKritikakDancefloor Jazz vol.10 KritikakJAZZAHARREAN 2011 JAIALDIA GASTEIZENBerriakDAVID HILLYARD AND THE ROCKSTEADY 7 soinu jamaikarren jazz-bihotzaElkarrizketakSANT PAU 44 QUARTET kaleko egongelaElkarrizketakBroken Brothers Brass Band-ek New Orleans hiriko tradizioa ekarri diguBerriakNINA SIMONE Artikuluak Bidali zure iruzkina\nKontzertu gehiago ikusi BerriakAbuztuaren 26an argitaratuko da Franz Ferdinand-en laugarren diskoaHatortxuRock 15 jaialdiaren ordutegiak'Bilbao, mierda, rock&roll' bilduma: Garage aretoari omenaldiaMikel Azpirozen barrura bidaia: 'Gaua'Lou Olanguari omenaldi festa egingo diote Zarautzen hilaren 25eanHoey & The Mussels taldearen azken kontzertuaMandoilek, estreinako diskoa zuzenekoei begiraDonostiako Piraten 6. musika lehiaketa abianEuskarazko bideoklipak biltzen dituen saioa estreinatu du 11TB-k: 'Bizi Musika' Andoaingo Rock Jaialdia, luxuzko riffak rock and rollaren maitaleentzakoBerri Txarrak-ek �FAQ� kantuaren bideoklip berria aurkeztu duNiko Etxart eta Hapa Hapa maiatzaren 12an ariko da Herri Urratsean2013ko Sortzen-Ikasbatuaz jaia maiatzaren 18an hasiko da kontzertu batekin'Plethora', Mantisaren bigarrenam taldeak 'Etzait lurra oinetara alleatzen....!!!' diskoa argitaratu du


118 herritarrek izen-abizenak euskaldundu dituzte Azpeitiko Natul euskara taldeak egindako kanpainari esker | UEMA - Udalerri Euskaldunen Mankomunitatea\nHasiera » udalerriak » 118 herritarrek izen-abizenak euskaldundu dituzte Azpeitiko Natul euskara taldeak egindako kanpainari esker\n118 herritarrek izen-abizenak euskaldundu dituzte Azpeitiko Natul euskara taldeak egindako kanpainari esker\n2014(e)ko uztailak 14 udalerriak Erantzunak desaktibatuta daude 118 herritarrek izen-abizenak euskaldundu dituzte Azpeitiko Natul euskara taldeak egindako kanpainari esker sarreran\n118 pertsona-izen eta abizen euskal grafiaz idazteko izapideak egin dituzte herritarrek, bi egunetan. Bi egunez jarri zuten abizenak euskaratzen laguntzeko mahaia Azpeitiko plazako arkupeetan, eta herritarrek oso ondo erantzun diote egitasmoari. Izan ere, zortzi ordutan –lau ordu asteartean eta lau ostegunean− ehun pertsona baino gehiagok egin dituzte izen-abizenak euskalduntzeko tramiteak.\nNatul Azpeitiko euskara taldeak eskerrak eman dizkie herritarrei, izandako konfiantzagatik. Laster hasiko dira izen eta deitura guztiak euskaratzeko prozesuarekin eta bi edo hiru hilabeteren buruan izen-abizen guztiak euskaldunduta egotea espero dute. “Izana ez ezik, izena ere euskaraz nahi dugulako, mila esker guztioi. Zuei esker euskara gehiago erabiliko dugu; ahoan ez ezik, dokumentu ofizialetan ere bai. Euskaraz zarete”.\nEneritz Albizu, Natul euskara taldeko kideari Argian egin dioten elkarrizketan aditzera eman duenez, “gure asmoa jendea aktibatzea, kontzientziatzea da, konturatzea euskara zaindu behar den gauza bat dela”. Eta helburu horiek lortzeko lan egin nahi dute elkarteko kideek.\nEtiketak: Abizenak euskaldundu azpeitia Natul\nAurreko albistea UEMAK kezka agertu du EHUk antolatutako udako ikastaroetan eskaintza osoaren %16,21a bakarrik izango delako euskaraz\nHurrengo albisteaTolosako osasun zentroan ez dela euskarazko zerbitzurik bermatzen salatu dute


Kameleoi nanoak - Zientzia.net\nHasiera » Argazki-galeria » Kameleoi-nanoak Kameleoi nanoak 2012/04/01 Iturria: Elhuyar aldizkaria\nZoologia Ekologia Argazki guztiak ikusi\nMunduko narrasti txikienen artean dauden lau kameleoi espezie berri aurkitu dituzte Madagaskarren iparraldean. Lau espezieetan txikiena Brookesia micra da; helduak 29 mm luze dira, bataz beste, ikertzaileek PLoS ONE aldizkarian argitaratu dutenez.\nBrookesia micra Nosy Hara izeneko uharte txiki batean aurkitu dute. Hain zuzen ere, ohikoa da halako uharte txikietan, baliabide mugatuak izateagatik, animalien tamaina txikitzea; uharteetako nanismo deitzen zaio fenomeno horri. 4.0/5 rating (3 votes)


#GazteErronka: maiatzeko sariak - - uztarria.eus\n#GazteErronka: maiatzeko sariak\nLagun Onak Mendi Bazkuna 2021-06-07 23:54\n500 parte hartzailetik gora izan ditu pasa den hilabeteko erronkatxoak.\nGazteek ere gogor dihardute #GazteErronka-ko gailurrak osatzen eta, maiatzean egin beharreko mendien kasuan, 500 parte hartzailetik gora izan ditugu! Zifra horiekin ezin gusturago zozkatu ditugu agindutako sariak, eta irudian dituzue irabazleen izenak. Zorionak!\nLabur.eus/gazteerronka02 estekan dituzue ikusgai parte hartzaileen argazkiak. Eskerrik beroenak parte hartzaile guztiei, herriko eskolei, Azpeitiko Udalari eta Bertan merkatari elkarteari, guztion artean egitasmo hau posible egiteagatik.


Batzokik irabazi du Zumarragako XVII. Pintxo Lehiaketa | Otamotz\nBatzokik irabazi du Zumarragako XVII. Pintxo Lehiaketa\nBatzoki Jatetxeak lortu du pintxo onenaren saria Zumarragako XVII. Pintxo Lehiaketan. Pintxo orijinalenaren saria, bestetik, Bidezar Tabernak eskuratu du. Ostiralean eta atzo egin zuten lehiaketa, eta irabazleek gaur jaso dute saria, Buzkantza Egunean. Sari-banaketaren ostean, bi pertsonentzako afari bat zozketatu dute.\nBuzkantzaren festaren harira, buzkantza dastaketa eta salmenta egin dute Zumarragako plazan 11:00etatik 14:00etara. Horretaz gain, hainbat postu jarri dituzte artisau produktuen erakusketa eta salmenta bultzatzeko. Azkenik, 12:30ean, Euskal Kirolen erakusketa egin dute: tartean izan dira harri-jasotzaileak eta aizkolariak.\nPintxo Lehiaketako irabazlea saria jasotzen.\nartisauakbuzkantzaBuzkantza ZumarragaEuskal kirolaksliderzumarragaZumarragako XVII. Pintxo LehiaketaZumarragako XXXVI. Buzkantza Eguna


"PNV-PSOEri erantzuna (4)" - - Goiena.eus\n"PNV-PSOEri erantzuna (4)"\nEkaitz Otxoa 2013-01-12 01:00\nPNVk eta PSOEk azaroaren 16ko GOIENA paperean atez atekoaz eta errauskailuez esan zituztenei...\n... erantzun nahi die Debagoiena Zero Zabor-ek.\nBeste puntu batzuekin ere konforme ez egon arren, erantzuna lau punturi buruz egitea erabaki dugu.\nHau haietako bat da:\nErrauskailuak ez direla kutsakorrak diozue... Gaur egun errauskailuen ondorioez dauden azterketen eta datuen arabera hori ezin liteke baieztatu inondik inora. Ehunka ikerketa zientifikoren emaitzek adierazi dute errauskailuek (bai zaharrek, eta neurri txikiagoan izan arren baita berriek ere) gizakion osasuna hondatzen dutela eta ingurumena pozoitzen dutela. Errauskailuak kutsakorrak ez direla sinesgarritasunez baieztatu nahi baduzue, kutsakorrak ez direla frogatu beharko duzue.\nErrauskailuetako eskoria eta errautsek ze toxikotasun duten neurtu ere ez da egiten. Tximinietako kea neurtzen da, baina urtean bi neurketa bakarrik egitera behartzen ditu legeak. Ez gehiago. Eta bi neurketekin ez dakigu urte guztian zehar zer gertatzen den, eta gutxiago neurketa horiek noiz egingo diren aldez aurretik abisatzen delarik. Emaitza fidagarriak lortzeko, neurketak modu jarraituan egin beharko lirateke eta ez noizean behin bakarrik. Baina hor agertzen da arazoa: neurketak modu jarraituan egingo balira, badakigu ze emaitza irtengo liratekeen. Belgikan, errauskailu moderno aurreratu batean bi astetako neurketa jarraituak egin ziren. Emaitzak: dioxinen kopurua legez baimendutakoa baino 30 aldiz handiagoa. Polonia eta Suedian ere, errauskailu modernoetan emaitza kezkagarriak agertu dira neurketa jarraituaren bidez. Zubietako errauskailuak izango lukeen teknologia berbera duen Madrileko errauskailuan aldez aurretik abisatu gabeko neurketak egin ziren. Emaitzak: dioxinen kopurua legez baimendutakoa baino 15 aldiz handiagoa.\nErrauskailuen inguruetan ere egin dira ingurumenari eta bertako biztanleen osasunari dagozkien azterketa zientifikoak. Emaitzak: lur kutsatuak, minbizi tasa disparatuak, inguruetako biztanleen arnas arazo larriak...\nNoiz arte jarraitu behar duzue errauskailuak "ez direla toxikoak" baieztatzen?\nArinkeria onartezina da PNV eta PSOEk horrelako ziurtasunarekin errauskailuak ez direla kutsakorrak baieztatzea, zientzialari, kimikari, sendagile eta abarren ikerketa eta txosten guztien gainetik pasatuz.\nErrauskailuaren segurtasunaz, azken teknologiaz eta abarrez hitz egiten duzue. Beste garai batean nuklearrez oso antzeko gauzak esaten aritu zineten. Oraingo konbentzimendu berarekin, orain bezain zalantza gutxirekin.\nEkaitz Otxoa, Roberto Martinez eta Nekane Ayensa


Irekia Eusko Jaurlaritza - Gobierno Vasco :: Eusko Jaurlaritzak 4.255.556 euro bideratu ditu Nazioartekotze-beketarako (2011-04-19(e)ko Kointseiluan hartutako erabakia)\nEusko Jaurlaritzak 4.255.556 euro bideratu…\n Industria, Berrikuntza, Merkataritza eta Turismo Sailak % 75ean handitu du aurten unibertsitateko euskal tituludunak nazioartekotzera bideratutako beken kopurua.\n Prestakuntza-beketarako eta kanpoko egonaldietarako hiru modalitate sortu ditu.\nEusko Jaurlaritza unibertsitateko bere tituludunak nazioartekotzearen alde dago. Gaurko Jaurlaritzaren Kontseiluak 2011ko, 2012ko eta 2013ko ekitaldietarako Nazioartekotze Beken deialdia egiten duen agindua onartu du, horretarako 4.255.556 euro bideratuz.\nIndustria, Berrikuntza, Merkataritza eta Turismo Sailak aurkeztu duen aginduak, nazioarteko destinoak dituzten enpresetan lan egin nahi duten euskal gazteen prestakuntzaren aldeko apustua haratago eraman nahi du. Joan den urtera arte 40 beka bakarrik ematen ziren, eta denak modalitate bakarrekoak. Agindu berri honekin Eusko Jaurlaritzak 70 beka plazaratu ditu, iaz baino % 75 gehiago, eta bekadunen ibilbidea definitzen duten hiru modalitate eskaintzen ditu.\n3 modalitate horietako lehenarekin, A modalitatea, Euskal Herriko Unibertsitatean nazioartekotzeko prestakuntza-ikastaro bat egiteko eskubidea izango dute bekadunek, hiru hilabeteko iraupenarekin. Horren ondoren B edo C modalitatean sartu ahal izango dira. Modalitate horietan sartzeko, horien kalifikazioa eta gazte profesionalaren borondatea izango dira kontuan. B modalitatearekin, bekadunek beste 20 hilabete izango dituzte, 12 hilabete kanpoan prestatzeko, eta beste 8 hilabete nazioarteko enpresa batean praktikak egiteko. C modalitatean sartuz gero, kanpoan 8 hilabeteko praktikak besterik ez dituzte egingo. Beka mota horiekin, ikasleen profesionaltasunaren kalitatea eta bikaintasuna bultzatu nahi da.\nUnibertsitateko euskal tituludunek izango dute beka horiek lortzeko aukera, baldin eta erkidegoan bizi badira, eskaera egin duten unean 28 urte beteta ez badituzte eta ingelesa menperatzen badute. Bekadun izateko eskarien epea maiatzaren 28an amaitzen da.\nIndustria, Berrikuntza, Merkataritza eta Turismo Sailak bere 2010-2013ko Lehiakortasun Plana hedatzeko hiru ardatz estrategikoen artean sartu du nazioartekotzea. Beken kopuruaren gehikuntza eta horien zabalkuntza ardatz horren aldeko apustua da, Euskadiko ekonomiaren lehiakortasuna hobetzeko xedez.


Bidarraiko Herriko Etxeak Udalbiltzarekin lankidetza hitzarmena izenpetu du | Baxe Nafarroa | KAZETA\nKazeta|2015/01/13 12:15|0 iruzkin Eguneratua:\nUdalbiltzak eta Bidairraiko Herriko Etxeak "Onddoenea egitasmoa" aitzina eramateko izenpetu duten hitzarmena aurkeztu dute. Akordioari esker antzinako POnt de l´Enfer hotela zena, Baiona eta Donibane Garazi arteko bide ardatzean kokatua dena, berrituko dute.\nAuzapezak adierazi duenez, Herriko Etxea lanean hasia da eraikina eta ingurukoak zaharberritzeko. Herriko kontseiluak eraikinari emaiten ahal dion funtzioen inguruko gogoeta egin du, tokiko garapenari laguntzeko eta hango eragileak kontutan hartuz.\nHerriko Etxeak adierazi dutenez, Baxe Nafarroko hainbat beharrei erantzun nahiko lituzke egitasmoak. Hau da, pertsonei zuzenduriko zerbitzuak zuzentzea, ikastaroak antolatzeko gunea bilakatzea, tokiko artisauentzako zerbitzu mutualizatua izaitea eta saltoki gune bat bihurtzea tokiko ekoizleentzat.\nEraikin berriak helburu ezberdinak izanen zituen. Alde batetik Bidarraiko Herriko Etxeak "coworking" eremu bat sortu nahi du, hainbat erakundeekin harremanetarako esparrua bilakatuko zen eszenatokia. Bestalde, "euskal hedabideentzako baliabide zentro bat sortu" nahi dute.\n"Onddoenea egitasmoak" bi jarduera nagusi eskainiko zituen: ikus-entzunezko zerbitzuak eskeiniko zituen eta euskarazko telebista parte hartzailea proposatuko zuten. Zehaztu dutenez, "Aldudarrak bideo" elkarteak ibilbidea hasi du iada.\nUdalbiltzak Pirineotako diru laguntzen bigarren deialdia aurkeztu du


Mugikortasun Iraunkorrari buruzko Udal Ordenantza - Hondarribia\nMugikortasun Iraunkorrari buruzko Udal Ordenantza/\nAzken hamarkadetan, pertsonen eta salgaien garraioei buruzko udal-politiken bilakaera nabarmena gertatu da. Ibilgailu motordunen trafiko- eta aparkaleku-arazoak konpontzera bideratutako ikuspegi tradizional baten aurrean, ikuspegi berri bat aplikatzen hasi da Gipuzkoako eta Euskadiko hiri askotan, mugikortasunaren kontzeptuan oinarrituta; hau da, pertsona guztien desplazamendu-premietan oinarrituta, hain zuzen, oinez edo ibilgailuz, ibilgailu motordunen gidaritzan edo bizikleten gidaritzan mugitzen direnen desplazamendu-premietan; eta baita pertsonek behar dituzten ondasun eta salgaien desplazamendu-premietan ere.\nMugikortasun kontzeptuari estuki lotu zaio “jasangarria”-ren adjetiboa eta bizi-kalitatea, segurtasuna, ingurumenaren babesa, klima aldaketaren aurkako borroka eta gizarte-ekitatea bermatzeko gai diren orientabideak ezartzeko beharra esan nahi du.\nAraudia onartzeko beharra eta egokitasuna\nUdalerrien Mugikortasun Ordenantzarik ez dagoenez, ezta antzeko tresnarik ere, beharrezkoa da mugikortasun-politika berria garatzeko ordenantza izatea, 2019an onartutako Hiri Mugikortasun Iraunkorreko Planetik ondorioztatzen dena.\nHondarribiko Mugikortasun Ordenantzak helburu hauek ditu:\nMugikortasun iraunkorrari buruz eta bide-segurtasunari buruz garatzen ari diren kontzeptu berriak txertatzea eta zabaltzea.\nMugikortasun ordenantzaren zirriborroa idatzi\nBehin-behineko onarpena Udalbatzan\nBehin-betiko onarpena Udalbatzan\nEl proceso de participación pública de la Ordenanza Municipal de Movilidad Sostenible busca la participación del mayor número de personas posible, y para ello se han preparado una serie de visitas guiadas, talleres y exposiciones, que tienen como objetivo profundizar en los deseos, miedos y necesidades de la ciudadanía de Hondarribia. El Ayuntamiento de Hondarribia publicitará estos eventos a través de esta misma web, y de sus redes sociales, para facilitar la participación vecinal.\nCon vuestra ayuda queremos que se analice la situación actual de Hondarribia y se seleccionen las estrategias más adecuadas para afrontar los retos de mañana.\nMugikortasun Ordenantzari buruzko ohiko galderak\nZergatik egin da Mugikortasun Ordenantza berri bat?\nGaur egun Hondarribiak ez du Mugikortasun Ordenantzarik, ezta trafikoko ordenantzak bezalako antzeko tresnarik ere; beraz, beharrezkotzat jo da 2019an onartutako Hiri Mugikortasun Jasangarriaren Planetik ondorioztatzen den mugikortasun-politika berriaren garapena erraztuko duen bat izatea.\nHorrela, hirietako mugikortasunaren kontzeptuak izan duen bilakaeraren ondorioz, Ordenantza berri bat egin behar izan da, egungo eta etorkizuneko arazoei konponbide eraginkorrak eskaini ahal izateko, jasangarritasun energetikoa eta ekonomikoa areagotuz eta, aldi berean, hiri-mugikortasunaren ingurumen-inpaktua murriztuz.\nZer behar asetzen saiatzen da Mugikortasun Ordenantza berria?\nMugikortasun-ordenantza berriak betetzen dituen premia nagusiak Hondarribiko bide-segurtasuna eta mugikortasunaren ingurumen-jasangarritasuna hobetzea dira.\nHorrela, mugikortasun jasangarria sustatu eta babestu nahi du (oinezkoak eta bizikletak), eta errespetuzko bizikidetza bermatu. Era berean, mugikortasun modu errespetagarriagoak sustatu nahi dira, energia- eta ingurumen-kostuak murrizteko eta herritarren bizi-kalitatea hobetzeko.\nGainera, espazio publikoak berreskuratu ahal izango dira zirkulatzeko edo aparkatzeko ez diren erabileretarako.\nZein izan da Mugikortasun Ordenantza berria egiteko prozesua?\nMugikortasun-ordenantza berria diseinatzeko eta gauzatzeko prozesuan, urrats ugari egin behar dira. Hala, lehenik eta behin, kontsulta publikoaren fasea egin zen, herritarren eta ordezkagaitasun handiena duten erakundeen iritziak ezagutzeko.\nOndoren, aurreproiektua diseinatu eta idatzi egin da Udalbatzari aurkeztua izateko eta behin-behinean onartua izan dadin.\nDagoeneko indarrean dago Mugikortasun Ordenantza berria?\nEz. Oraindik hainbat urrats bete behar dira Mugikortasun Ordenantza berria indarrean izateko.\nHorretarako, lehenik eta behin Mugikortasun Ordenantza berriaren aurreproiektuaren behin-behineko onarpena lortu beharko da. Behin-behineko onarpena eman ondoren, jendaurrean aurkeztuko da eta behin betiko dokumentua idatziko da. Dokumentu hori berriz ere onartu beharko du Udaleko Osoko Bilkurak, oraingoan behin betiko.\n2021-10-25 Udal ordenantzaren zirriborroa Hondarribiko udalaren Mugikortasunari buruzko ordenantzaren zirriborroa


Euskal Irakaslegoa » Lokaleroak: Irun, Mungia eta BARAKALDO.\nEka 15 2012\nLokaleroak: Irun, Mungia eta BARAKALDO.\nLokaleroak du izena ETBko saio batek. Eta egia esan, nahiko lokal “eroak” ematen dute batzuek, guk bertan ikusi ahal izan dugunagatik!\nEdozelan ere, guk hemen saio hau jarri izanaren errua gure ikasle jator batek dauka; berau baita bertako protagonistetako bat. Ikusi eta eta lokalizatzen duzuen!Eta, auskalo! akaso beste ezagunik ere topatuko duzue!\nBestela ere, interesgarria iritzi diogu saioari, “euskal fauna” honetan zelako ugaritasuna dugun ikusteko baino ez bada ere.


Fernando Arburua: "Alde guzietatik presionatzen segitu behar dugu"\nData: abenduak 30, 2020\nBihar, eguerdiko 12:00etan, Elizondoko plazan eta urtarrilaren 9an, Euskal Herriko gainontzeko herri eta auzoetan bezala, arratsaldeko 17:30etan, Elizondo eta Erratzun preso eta iheslarien etxeratze prozesu eta elkarbizitza eta bakearen alde bilduko gara. Deialdi hauek bultzatzeko, Arranbelak hainbat preso ohirekin elkarrizketak burutu ditu. Gaurkoa, lehenengoa duzue, Zugarramurdiko Fernando Arburuari egina.\nAurtengoa urte berezia izaten ari da, Covid-a dela eta. Presoekin harremanik baduzu? Nola daude/ikusten dituzu?\nNere lanagatik etab., presoen egoeraren ingurua franko ongi kontrolatzen dut. Egia erran, aurten urte berezia izaten ari da, bai presoendako eta baita gainerakoendako ere, Koronabirusaren kontu hau dela eta. Nik betiko ildoan ikusten ditut: erabaki batzuk hartu ditu kolektiboak azken urteotan eta gehiengo bat hortik jotzen du baina, bon, kolektiboa pertsonez osatua dago eta pertsona bakotxak bere zirkunstantzia pertsonal eta sozialak ditu, eta horren arabera moldatu behar dute beren kartzeletako egonaldia. Kolektiboak gaitasun handia du egoera ezberdinetara egokitzeko eta huntara ere egokitzen ari da, egoera guziz berria bada ere (erakunde armatuaren presentziarik gabe, bertzeak bertze).\nNik uste dut analisi nahikoa egin direla honen inguruan. Garbi dago zertan ari den jokatzen espainiar estatua eta hortik joko du ahal duen neurrian. Hau da, euskal preso politikoak haien interes politikoetarako erabiltzen. Orain ematen ari diren mugimenduek (hurbilketak...) ere hortik joko lukete, nere ustez. Hunek guziak preso hauen izaera politika nabarmentzea bertzerik ez du adierazten. Azpiko mugimendu eta urratsez gain, jakina, kanpoko presioak ere badu bere garrantzia, beti bezala. Eta bi bide horiekin jokaten segitu behar dugu.\nBai. Aitortu behar da bai frantziar estatuak, lehenik, eta espainiarrak gero mugimendu berriak burutzen ari direla. Ez guziz bure gustukoak, gure erreferentzia nagusia Euskal Herrian egotean kokatzen delakoz eta, segituan, askatasunean; baina urratsez urrats bidea egiten ari da mugimendua eta espero dugu horrela jarraitzea. Politika munduan edozein eszenatoki suertagarria bada ere...\nEz dago miraluluzko taktikarik: orain arte bezala segitu behar da, alde guzietatik presionatzen: arlo juridikoan, politikoan, mobilizazioekin... Baditugu preso andana bat urte luze daramazkitenak kartzelan, eta adin nagusikoak hauetako aunitz. Baditugu ere urte luzeko zigorrak dituztenak: ezin dugu amore eman edo etsi borroka huntan, luze jotzen badu ere. Ez dago bertze biderik.\nNik uste baietz. Zenbat eta urrats gehiago eman, zenbat eta lorpen gehiago gauzatu mobilizazioaren bidez, orduan eta presenteago egonen da presoen gaia. Orain dela ez aunitz ezker abertzaleari pasa nahi izaten zioten presoen auzia, baina gaur egun jendarteko arlo guziak konprometituak daude: eragile politiko, sindikalak, sozialak, norbanakoak... Izan ere, jendarteari gero eta ulergaitzagoa egiten zaio gaur egun, borroka armatua ia hamar urte desaktibatua, egoera huntan segitzea.\nZaila da pronostiko bat egitea dezepzioaren arriskuan erori gabe. Noiz hori gure lanaren fruitua izanen da eta egoera politiko zehatz bati lotua. Baina ezin dugu onartu gure presoak 2057a arte gakotuak egotea: porrot ikaragarria izanen zen guziondako. Data hori baino lehen auzi politikoa ere gure alde konpondua egon beharko litzateke, eta zer erranik ez presoena!\nBueltarik gabeko urratsak gauzatu ahal izatea guk nahi dugun norabidean.\nElkarrizketa hau irakurriko duten baztandarrei zer eskatuko zenieke eta zergatik?\nBaztandarrei, xaretatarrei, malaerrekatarrei, bortzirietarrei... Ez etsitzeko presoen aldeko mobilizazio eta borrokan. Borrokak merezi duelakoz: preso bakar bat dagoen bizkitartean eta hauen borrokaren zergatiak diraueno, ezin dugu guardia jautsi; bertzela, gainetik pasako gaituzte.


Web 2 0 Eta Blogak (HIKHASI2006)\nEXPERIMENTO by Johana Amaya 305 views\nCracking the 'Native' Information E... by dwarlick 3797 views\nIKTak Jakintza Ikastolan by Jokin Lacalle 1143 views\nInformazioa Lortu Eta Antolatzeko T... by Jokin Lacalle 968 views\nOrdiziako azokaren V.mendeurrena luzea by Jokin Lacalle 242 views\nTtc Google Apps Presentation Board ... by Jokin Lacalle 892 views\nHIKHASI 2006ko lehenengo egunean erabilitako aurkezpena\n1. BLOKETATIK BLOGETARA\n2. Nola definitu Web 2.0 ?

Tim O’Reilly-ren azalpena

Josi Sierraren mapa kontzeptuala

\n3. Zergatik Web 2.0? Edutec: Web Educativa 2.0 artikulutik hartutako eskema. Egilea: Anibal de la Torre\n4. Ezaugarri nagusienak

Informazioaren demokratizazioa:

Mikroinformazioa da nagusi

Informazioa denon esku: sindikazioa

Partehartzea sustatzen dute

Tximeleta efektua

Informazio esanguratsua: tag edo etiketak

\n5. Ezaugarri nagusienak

Internet sistema eragile bezala:

Aplikazioak web-ean garatzen dira

Erabilterrazak dira

Gauza sinpleak egiten dituzte

Zerbitzu gehienak dohainekoak dira

\n6. Web 2.0 baliabide berriak

The Best Web 2.0 Software of 2005 (Dion Hinchcliffe)

More Great Web 2.0 Software (Dion Hinchcliffe)

The Web 2.0 List (Bari’s blog)

Web 2.0 Directory : 1007 Web 2.0 Sites (eConsultant)

\n7. Informazioa kudeatzeko tresnak

RSS sindikazioa: Firefox, Bloglines , NewsGator , Feedburner , …

Partekatutako gogokoak: Del.icio.us , Blinklist …

Blog bilatzaileak: Technorati , Google Blog Search …

Albiste esanguratsuak: Digg ( Meneame eta Zabaldu.com )

\n8.

 ZER DA RSS?

 RSS FITXATEGI BATEN EGITURA (ESTILORIK GABE)

 RSS FITXATEGIA (FORMATOAREKIN)

 NON ERABILI DAITEZKE RSS FITXATEGIAK?

 RSS JARIOETARA HARPIDETZEAREN ABANTAILAK

 RSS JARIOETARA HARPIDETZEAREN DESABANTAILAK

 NON AURKITU RSS JARIOAK?

 NON BILDU ETA NOLA ANTOLATU NIRE JARIOAK?

 NOLA SORTU ETA KUDEATU KONTU BAT BLOGLINESEN?

\n9. Zer da RSS ?

XML familiko fitxategi mota bat da

Akronimoak hurrengo esanahiak izan ditzake:

Rich Site Summary

RDF Site Summary

Really Simple Syndication

Barruan duen informazioa ulertu ahal izateko, artxiboa ulergarria bihurtuko duen aplikazio bat behar da.

Honi esker informazioa elkarbanatu eta beste webgune batzutan erabiltzea posible da. Honi sindikazioa deritzo.

\n10. RSS fitxategi baten egitura (estilorik gabe) Jarioaren deskribapena Jarioaren izenburua Bidalketaren izenburua Argitarapen data eta ordua Bidalketaren permalink-a Bidalketaren edukia Autorea eta atala\n11. RSS fitxategia (formatoarekin) Jarioaren deskribapena Jarioaren izenburua Bidalketaren izenburua eta permalink-a Argitarapen data eta ordua Bidalketaren edukia Autorea eta atala\n12. Non erabil daiteke RSS artxiboak?

Orokorrean, maiz eguneratzen diren webguneetan

Aldizkarietan albisteak jasotzeko

Blogetan

Partekatutako egutegietan, ekimen desberdinen berri jasotzeko

Iragarkiak

…

…

Hona hemen beste aukera mordo bat.

\n13. RSS jarioetara harpidetzearen abantailak

Eduki piloa irakurtzeko aukera klik gutxi batzuren truke

Askotan EDOTA gutxitan eguneratzen diren webguneen jarraipena egiteko metodo efikaza

Spam eta antzekorik ez!

Informazioa era sinplean aurkezten da, webguneetan erabiltzen diren diseinu xelebreetatik urrun.

\n14. RSS jarioetara harpidetzearen desabantailak

Jario batzuk artikulu osoaren zati bat bakarrik izaten dute, ez artikulu osoa

Zure gogoko webguneak RSS jariorik ez izatea: hala ere, aukera dago hauetan ere jarioa sortzeko .

Informazio bolumenarekin gaindituta sentitzea; 200 jario baino gehiagotara harpidetutako jendea badago!

\n15. Non aurkitu RSS jarioak?

Webgunean bertan:

Bilatu botoi hauek:

“ XML” edota “RSS” izena duten testu-linkak bilatu

“ Harpidetu zaitez!” dioen linka bilatuz

Firefox erabiltzen baduzu:

RSS jarioa duen webgunearen helbide leihoaren eskuinean agertzen den irudian klik eginez.

\n16. Non bildu eta nola antolatu nire jarioak?

Webean oinarritutako jario agregatzaileak erabiliz:

Bloglines: http://www.bloglines.com

Google Reader: http://www.google.com/reader/things/intro

FeedLounge: http://feedlounge.com/

Rojo: http://www.rojo.com

Ordenagailuan instalaturiko jario agregatzaileak erabiliz:

NewsGator: http://www.newsgator.com/ngs/Ad_Outlook.aspx

Attensa for Outlook: http://www.attensa.com/products/outlook/

Firefox nabigatzaileak eskaintzen duen agregatzailea erabiliz:

RSS agregatzaile zerrenda osoa kontsultatzeko: http://www.allrss.com/rssreaders.html\n17. Nola sortu eta kudeatu kontu bat Bloglinesen

http://www.bloglines.com

Kontua sortu (Sign up for an account)

Jarioak gehitu zure zerrendara

Jarioak antolatu

OPML artxiboak inportatu eta esportatu

Aldatu zure kontuaren ezaugarriak

Ikus “Edukien sindikazioa eta Bloglines” bidalketako flash tutoriala\n18.

 ZER DA SOCIAL BOOKMARKING?

 SOCIAL BOOKMARKINGAREN ABANTAILAK

 SOCIAL BOOKMARKINGAREN DESABANTAILAK

 ZER DIRA FOLKSONOMIAK?

 ZEINTZUK DIRA ETIKETEN ABANTAILAK?

 ZEINTZUK DIRA ETIKETEN DESABANTAILAK?

 ZER DA DEL.ICIO.US?

 NOLA SORTU ETA KUDEATU KONTU BAT DEL.ICIO.USEN

\n19. Zer da Social Bookmarking ?

Webean oinarritutako zerbitzu bat da. Honen bitartez, internauten gogoko webguneak bildu eta parteka daitezke.

\n20. Social Bookmarkingaren abantailak

Internetera konektaturiko edozein ordenagailutik iritsi daiteke gogokoen zerrenda hauetara.

Ez da beharrezkoa ekipoan jasotako gogokoen segurtasun kopia egitea

Ez dira beharrezkoak ekipoen arteko eposta bidezko mezuak bidaltzea

Gogoko webguneak partekatuak izatea, informazio iturri interesgarria bihurtzen du horrelako zerbitzu bat.

Webguneak partekatzeaz gain abestiak ere parteka daitezke

\n21. Social Bookmarkingaren desabantailak

Gogokoen zerrenda erraldoia bihurtzen da epe laburrean.

Bildutako webguneen inguruko informazio zehatzik ez.

Norberaren interesen inguruko gogokoak aurkitzeko zailtasunak.

Partekatutako gogokoei “esanahia” emango dien sistema baten beharra ikusten da: etiketatu al daiteke interneteko informazioa?

\n22. Zer dira Folksonomiak ?

Kolaborazioan oinarritutako tag edo etiketa sistema bat da. Folksonomietan oinarrituz interneteko erabiltzaileek web orriak, eduki digitalak (argazki, bideo, abesti, liburuak…) edota web loturak ataletan sailkatzen ahalegintzen dira.

Web semantikoaren lehen urratsa bezala kontsidera daitezke folksonomiak.

\n23. Zeintzuk dira etiketen abantailak?

Edozein eduki etiketatu daiteke : blog baten bidalketa bat, argazki bat, albiste bat, ekimen baten data bat, bilera bat…

Informazio iturri osagarriak : zure intereseko etiketen bila joan ondoren, erlazionaturiko etiketekin informazio iturri osagarriak aurki daitezke

Eginiko bilaketen emaitzak esanguratsuak dira: azken finean gizaki batek kategorizatu duen zerbait aurkitzen duzu. Googlen bilaketetan baino garrantzia handiagoa dute emaitzek kasu honetan.

\n24. Zeintzuk dira etiketen desabantailak?

Kategoria bera definitzeko etiketa bat baino gehiago erabiltzen da: blog, blogak, weblog, blogging…

Kontzeptu baten inguruan “dena” ezagutzearen ezintasuna

Etiketa ulergaitzak

Jerarkiak adierazteko zailtasunak

Spamaren eragina

\n25. Zer da Del.icio.us?\n26. Nola sortu eta kudeatu kontu bat Del.icio.us-en

http://del.icio.us

Kontua sortu (Register)

Gehitu gogokoak zure zerrendara

Antolatu zure gogokoak

Del.icio.us

Aldatu zure kontuaren ezaugarriak

Ikus “Nola sortu eta kudeatu kontu bat Del.icio.usen” tutoriala\n27.

 ZER DA TECHNORATI?

 TECHNORATI VS. GOOGLE

 ZER DA DIGG?

\n28. Zer da Technorati ?

Blogetan espezializatutako bilatzailea

50 milioi inguru blogetan zehar egiten ditu bilaketak

Antzeko beste tresnak:

Goolge Blog Search: http://blogsearch.google.com/

Feedster: http://www.feedster.com/

Blogdex: http://blogdex.net/down.html

BlogPulse: http://www.blogpulse.com/

Ice Rocket: http://www.icerocket.com/

\n29. Technorati vs. Google

Technoratik bere bilaketa internet osoaren zati batera mugatzen ditu: BLOGOSFERA

Denbora errealean funtzionatzen duen aplikazioa da: bilaketaren lehen emaitzak azken orduan argitaratutako artikuluak dira.

Adibidea:

Google: “ mundial 2006 ” bilaketaren emaitzak

Technorati: “ mundial 2006 ” bilaketaren emaitzak

\n30. Zer da Digg ?

Albisteak argitaratzeko sistema soziala da.

Albisteen garrantziaren edo interesaren balorazioa irakurleen esku uzten da.

Botu kopuru handiena jasotzen duten albisteak portadara eramaten dira

Digg-en klonak:

Meneame: http://meneame.net/

Zabaldu.com: http://www.zabaldu.com

Docencia.es: http://docencia.es/

\n31.

 ZER DA BLOG BAT?

 BLOGEN OINARRIZKO EZAUGARRIAK: OROKORRAK

 BLOGEN OINARRIZKO EZAUGARRIAK: TEKNIKOAK

 BLOGEN OINARRIZKO EZAUGARRIAK: SOZIALAK

 NON SORTU BLOG BAT?

 NOLA SORTU ETA KUDEATU BLOG BAT: MUNDUA.COM

\n32. Zer da blog bat?

Blog (edo Weblog) bat, anotazio, istorio edo artikulu publikoak idazten diren Interneteko webgune bat da.

Edukietara sindikatzeko aukera ematen dute

\n33. Blog motak

Albisteak, politika, gai zehatzen ingurukoak… Herritarrak kazetariak?

Pertsonalak: norberaren eguneroko publikoa, bizipenak, ametsak…

Enpresa eta erakundeenak

Proiketu jakin baten inguruan sortutakoak

Hezkuntza mundua rekin lotutakoak:

Banakakoak

Taldekoak

\n34. Blogen oinarrizko ezaugarriak: orokorrak

Libreak dira: Nahi duena esan dezake norberak bere blogean.

Kronologikoak dira: Gaur idatzitakoa atzokoaren aurretik azaltzen da.

Irekiak dira: Orokorrean irakurleek iruzkinak idatz ditzakete anotazioetan, baina hau egilearen erabakia da.

Kategoriatan banatuta daude: Argitaratzen den sarrera bakoitza kategoria bat edo gehiagotan sar daiteke, horrela tematika desberdinetako sarrerak sailkatu daitezkeelarik.

\n35. Blogen oinarrizko ezaugarriak: teknikoak

Erabilterrazak: webgunea sortzeko beharrezko kodea sortuta dago. WYSIWYG editorea

Edonondik kudea daitezke: interneteko konexioa besterik ez da behar. Ondorioz, ez daude PCaren ezaugarrien menpe

Multimedio bat da: Powerpoint bat edota telebista bezala, media desberdinak onartzen dituen euskarria da.

Erraz pertsonaliza daitezke: programazio gehiegi jakinik gabe blogaren edukia eta itxura alda daiteke

\n36. Blogen oinarrizko ezaugarriak: sozialak

Partekatzea sustatu: blogaren barnean nahiz blogen artean

Iruzkinak: artikuluan bertan edonork bere iritzia emateko aukera

Permalink: artikuluak helbide finkoa betirako. Kanpokoek lotzeko.

Informazioa denon eskura: informazioa Interneten zehar hedatzeko tresnak dituzte

Blogroll: blogez-blog salto egiteko aukera

Trackback: irakurritako artikulu bati jarraipena emateko aukera

Tximeleta efektua: agregatzaile eta etiketa biltzaileengandik erraz aurkitzeko modukoak. “Digg efektua”.

\n37. Non sortu blog bat?

Dohaineko aukerak:

Blogak euskaraz: Blogari.net , Blogak.com eta Mundua.com

Beste hizkuntzetan: La Coctelera , Blogger , Blogsome …

Hosting propioa behar dutenak:

Wordpress , Movable Type , B2Evolution …

Wordpress on an USB stick

Nondik abiatu?

Irakurri lehenik artikulu hau edo beste hau

\n38. Nola sortu eta kudeatu blog bat: Mundua.com

Lehenik eta behin, bete ezazu bloga sortzeko formularioa

Zure helbide elektronikoan jasoko duzun erabiltzaile izena eta pasahitzaren bitartez, sar zaitez administrazio gunera.

Lehenengo eginkizuna, zure gustuko pasahitza berridaztea izango da.

Jadanik blogeatzen hasteko prest zaude!

\n39. Blogaren atalak\n40. Blogaren elementu ezberdinak Orriak: eduki estatikoa gehitzeko aukera Bilatzailea: blogaren barnean bilaketak egiteko Permalink: artikuluaren helbide finkoa. Atalak: blogaren edukia antolatzeko bidea Artxiboak: blogaren edukiak kronologikoki antolatzeko Blogroll: zure gustuko blogen esteka zerrenda Sindikazio: blogera harpidetzeko\n41. Data eta atala: argitaratze data eta atala Irudia: bidalketan gehituriko irudia Linka: kanpoko nahiz barruko gune batera zuzendua Partekatu: del.icio.us eta zabaldu.com-era gehitzeko loturak RSS eta trackback: iruzkinetara harpidetzeko eta bidalketari trackbacka egiteko linkak Iruzkina: iruzkina bidaltzeko gunea\n42. Blog baten administrazio gunea

Atal honetan bi aukera izango dituzu:

ARBELA : blogaren informazio orokorra izango duzu. Gainera zabaldu.com-en argitaratutakoen jarioa irakurri ahal izango duzu

SHORTSTA T: plugin honek zure bisiten inguruko informazio sakona emango dizu

\n43. Blog baten administrazio gunea  Admin guneko eremurik garrantzitsuenetakoa. Hemen idatziko dituzu zure artikuluak eta bertan txertatu ahal izango dituzu bestelako edukiak ere. Orri estatikoak ere hemendik sortu ahal izango dituzu.\n44. Blog baten administrazio gunea  Bloga kudeatzeko gune nagusia. Hemen editatu ahal izango dituzu aurretik sortutako bidalketa, orri, atal eta iruzkinak. Iruzkinak moderatuta badira, bertatik argitaratu ahal izango dituzu zure onarpena jaso ondoren.\n45. Blog baten administrazio gunea  Zure Blogrollean agertuko diren estekak hemendik kudeatuko dituzu: linkak gehitu, ataletan bildu, ezabatu… Beste gune batzuetatik ere inportatu ahal izango dituzu\n46. Blog baten administrazio gunea  Zure blogaren itxura hemendik aldatu ahal izango duzu. Mundua.com-ek duen akatsen artean nagusienetako bat eskaintzen dituen plantila kopuru txikia da. Blogari itxura aldatzeko nahikoa da aurreikusten direnen arteko bat hautatzea.\n47. Blog baten administrazio gunea  Zure blogari aukera extrak gehitu nahi badizkiozu zure interesekoak diren pluginak gaitzea nahikoa da. Plugin kopurua, aurkezpenak bezala, mugatuak dira: zerbitzuaren administratzailearen esku dagoen atal bat da.\n48. Blog baten administrazio gunea  Mundua.com-ek duen ezaugarri garrantzitsuenetako bat erabiltzaileen kudeaketa da. Honen bitartez, aukera dago blog berean erabiltzaile batek baino gehiagok artikuluak idaztea. Erabiltzaileen eginkizun desberdinak zeintzuk diren jakiteko, honako helbidea kontsulta dezakezu.\n49. Blog baten administrazio gunea  Hemendik konfiguratu dezakezu blogaren ezaugarri orokorrak: blogaren izena eta deskribapena alda dezakezu, jarioan zenbat artikulu bidaliko diren erabaki dezakezu , iruzkinak egongo diren edo ezzehaztu dezakezu…\nIKTak Jakintza Ikastolan\nInformazioa Lortu Eta Antolatzeko Tresnak (HUHEZI 2007)\nIraurgi berritzen 22:02:2016\nLeioako Magisteritza Eskolan


EUSKAL Y-a: Euskal Trenbide sare berriaLa Y vasca\nHomeweb mapaRSSZer da Euskal Y-a? Nondik igaroko da? GaurkotasunaMultimediaMugikortasuna EuskadinHarremana\nHome >Gaurkotasuna>Proiektuaren bilakaera\nGaurkotasuna Proiektuaren bilakaera\nBoroa-Lemoako bidezubia eraikitzeko lanak amaitu dira, Zornotza - Lemoa tartean2012/06/29\nAdifek (Sustapen Ministerioaren mendeko elkartea) Boroa - Lemoako bidezubia eraikitzeko lanak amaitu ditu, Gasteiz - Bilbo - Donostia Abiadura Handiko Lineako Zortnotza - Lemoa tartean.\nBidezubiak Ganzela eta San Roman tunelak lotzen ditu eta Boroa - Lemoa autobia pasako den puntuaren gainetik doa. Guztira, 62,4 metroko luzera izango du. Taulak 14 metroko zabalera duten hormigoizko bi lauzak osatzen dute, eta nazioarteko trenbide bikoitza hartuko du. Gehienez 9,5 metroko altuera duten zubi-pilareen gainetik doa, 5,5 metroko galibo bat utzita.\nZornotza - Lemoa tartea Zornotza - Lemoa tarteak 3.449 metroko luzera du, eta bidearen % 72 lurpetik egingo du. San Roman, Ganzelai eta Marrageruena tunelek (guztira 2.468 metro dituzte) eta Boroa - Lemoa autobidetik pasatzen den bidezubia (62 metroko luzera) osatzen dute tartea.\nUne honetan, 12 dira jada obratan dauden tarteak, adarraren % 60 baino gehiago (Gasteiz - Bilbo adarraren bi hiriburuetako sarrerak kanpo). Horrez gain, Arrazua - Ubarrundia - Legutiano II (5 kilometroko luzera) eta Durango - Abadiño (3,5 kilometroko luzera) tarteak amaituta daude.\n2013/04/24: Euskadik eta Nafarroak bi erkidegoen arteko trenbide-lotura berriz aztertzeko eskatu diote Sustapen Ministerioari\n2013/04/17: Sustapen Ministerioa finantzazio pribatuaz baliatuko da Euskal Y-aren trenbidea eraikitzeko eta elektrifikazio lanak egiteko\n2013/04/12: Euskal Y-aren bi tunel zulatu dituzte, Hernani eta Urnieta parean\n2013/03/22: Eusko Legebiltzarrak Araban eta Bizkaian Euskal Y-aren lanak bizkortzea eskatu du\n2013/03/19: Eusko Jaurlaritzak Euskal Y-aren Bergara-Antzuola tarteko lanen kostuen igoera ontzat eman du\n                                                   Sala prensaProiektuaren bilakaeraGarraioaEsleipen eta eskaintzakIkerketak eta argitalpenakHemerotekaPrentsa oharrakEsteka interesdunak© Eskubide guztiak erreserbatuta


La Palmako sumendiak kaltetuei animoak bidaltzeko aukera - Otamotz : Otamotz\nLa Palmako sumendiak kaltetuei laguntzeko sortu den taldeak alde emozionala ere landu nahi du. Hori dela eta, materialaz gain, elkartasun mezuak jasoko ditu. Kutxa Emozionala deitu diote. Hausnarketak, margolanak, eskulanak… jasoko dituzte. Dagoeneko ikastetxeekin harremanetan jarri dira eta herriko artistei deialdia luzatu diete. “Ez dugu alde emozionala ahaztu nahi. Gure ustez, laguntza materiala edo ekonomikoa bezain garrantzitsua da. Hori dela eta, alde emozionala zaintzeko ekintza bat pentsatu dugu, herritar guztiek parte har dezaten. Aportazio guztiak kutxa batean bidaliko dizkiegu. Ekintza hori ez dago gure eskualdera mugatua. Edonork parte har dezake. Anima zaitezte irribarre bat, besarkada bat, bultzada bat… bidaltzera”, esan dute.


Dixon konderria (Nebraska) - Wikipedia, entziklopedia askea.\nDixon konderria (Nebraska)\nDixon konderriaren kokapena AEBtan\n42° 30′ N, 96° 52′ W / 42.5°N,96.87°W / 42.5; -96.87Koordenatuak: 42° 30′ N, 96° 52′ W / 42.5°N,96.87°W / 42.5; -96.87\n1.233,43 km2 (%98.62)\n17,27 km2 (%1.38)\nDixon konderria (ingelesez: Dixon County) Nebraskako konderri bat da, Ameriketako Estatu Batuetan. Hiriburua Ponca da. 2010eko zentsuaren arabera 6.000 biztanle zituen, Dixon kilometro koadroko azaleran.\nDixon konderriak 1.250,71 kilometro koadro ditu. Horietatik 17,27 ura dira. Beste 1.233,43 lurra dira. Biztanleria dentsitatea 4,8 da.\n2010eko zentsoan bizi ziren 6.000 pertsonetatik 5.915 txuriak edo hispanoak dira. Horietatik hispano edo latino kategorian 622 dira. 14 beltzak edo afroamerikarrak. 23 amerikar natiboak ziren eta 2 Hawaii edo Pazifikoko irletako natiboak. 10 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 32 pertsonek kokatzen zuten.\nMultimedia: Dixon County, Nebraska


Musikazuzenean agenda Medussa + Ro\nMedussa + Ro\nMedussa (argazkian) eta Ro taldeen zuzeneko emanaldietaz gozatzeko aukera izango da tolosako Bonberenea aretoan urtarrilaren 12an. Gaueko 22:30etan hasiko da kontzertua. Medussa taldea Santander hiritik dator. Ro, berriz, Azkoititik.\nIzaki Gardenak + Adi!